ΤΟ ΧΡΟΝΟΓΡΑΦΗΜΑ ΤΟΥ ΣΑΒΒΑΤΟΥ: Τιβή και οικογένεια | afieromata.gr\nHome » » ΤΟ ΧΡΟΝΟΓΡΑΦΗΜΑ ΤΟΥ ΣΑΒΒΑΤΟΥ: Τιβή και οικογένεια\nΤΟ ΧΡΟΝΟΓΡΑΦΗΜΑ ΤΟΥ ΣΑΒΒΑΤΟΥ: Τιβή και οικογένεια\nPosted by afieromata.gr Posted on 3/17/2018 01:06:00 π.μ.\nΤιβή και οικογένεια\n«Παντρέψου»: Ποιος ανύπανδρος, δεν έχει ακούσει τη συμβουλή και την οδηγία «παντρέψου»;\nΗ Ελληνική αντίληψη, θέλει τον άνθρωπο στεφανωμένο. Παντρεμένο. Τον προτιμά «κουκουλωμένο» και όχι «ρεμάλι».\nΠαντρέψου, γιατί πολλοί είναι οι λόγοι που κατευθύνουν στο γάμο και την οικογένεια. Υποστηρίχθηκαν μάλιστα με δυνατά και πασίγνωστα επιχειρήματα. «Παντρέψου να νοικοκυρευτείς, να βγάλεις τη σειρά σου, να μην είσαι μαγκούφης. Να δεις χαϊρι και προκοπή. Να αποκατασταθείς, να κάνεις παιδιά, που θα σου δώσουν ένα ποτήρι νερό..» Ακόμα και τα πουλιά κάνουν οικογένειες. Όπως και τα άγρια ζώα...\nΜια παροιμία μάλιστα καλλιεργεί και τάση βιασύνης. « ¨Η μικρός-μικρός παντρέψου, ή μικρός καλογερέψου». Άσε πια εκείνες οι ευχές που εξακολουθούν να λέγονται και σήμερα σωρηδόν. «Ένα καλό παιδί-ένα καλό κορίτσι-καλό τυχερό» και τόσες παρόμοιες.\nΑναντίρρητα, η οικογένεια έχει τα καλά της. Κυρίως όμως είναι ο χώρος που το άτομο κινείται διασφαλισμένο, περισσότερο από οπουδήποτε αλλού. Εκεί μέσα ο καθένας μας, καλύπτεται από τους γύρω του. Ναι. Το λεγόμενο οικογενειακό περιβάλλον, μας προσφέρει ένα αίσθημα σιγουριάς.\nΚαμιά κοινωνία δεν είναι σε θέση να προστατέψει τα μέλη της, αν αυτά δεν περιτυλίγονται πρώτα από ένα οικογενειακό μανδύα.\nΟυδέν έθνος μπορεί να επιζήσει, αν δεν στηρίζεται στην οικογενειακή διάρθρωση των μελών του. Ουδείς λαός μπορεί να οικοδομήσει μέλλον, αν δεν ακουμπά στον ακρογωνιαίο λίθο της οικογένειας. Κανένας άλλος θεσμός δεν έχει τη δυνατότητα να υποκαταστήσει την οικογένεια Κανένα άλλο «όργανο» δεν εξασφαλίζει καλύτερα την ανάπτυξη των παιδιών.\nΚανένας άλλος τρόπος παραγωγικής διαδικασίας απογόνων, δεν εγγυάται τη διαιώνιση του είδους, όσο η οικογένεια.\nΚάθε άλλη μορφή ανάπτυξης ανθρώπων, κάνει γενίτσαρους, ή πακετάρει φασιστοειδή, απρόσωπα και άνευ αισθημάτων άτομα. (Ιδέ επιλογές Χίτλερ).\nΌμως ποιο πρότυπο οικογένειας μας δίνει και μας δείχνει συνεχώς η τηλεόραση; Πώς δρα, πώς αναπτύσσεται, πώς παρατάσσεται, πώς λειτουργεί, πώς συνεργάζεται, πώς εικονίζεται και σκιαγραφείται στα διάφορα σήριαλ, ελληνικά και ξένα, η οικογένεια;\nΠώς εξελίσσεται και πώς δομείται η οικογενειακή σχέση των τηλεοπτικών ηρώων και ηρωίδων;\nΦέρτε παρακαλώ στο μυαλό σας, κάποιες σκηνές και δείτε. Ασυνεννοησίες, δολιότητες, αιμομιξίες. Μοιχείες, ραδιουργίες, οικονομικές συγκρούσεις και πάσης αιτίας έριδες.\nΔολοπλοκίες, ίντριγκες, μίση και αλληλοσπαραγμοί. Σύζυγοι, υιοί, θυγατέρες, γόνοι, απόγονοι, επίγονοι και εν γένει εγγονοί, μάσα κουκιά και φτήστους.\nΟι περισσότεροι στενοί συγγενείς αποδεικνύονται ο κακός, ο χειρότερος και αυτός που δεν τρώγεται με τίποτα. Κι αν κάποια στιγμή προκύψει κανένας καλός, θα είναι τόσο γραφικός και ανεύθυνος, που δεν θα στηρίξει αντίλογο. Πάρτε παράδειγμα και τις καθημερινές τηλεοπτικές επιτυχίες.\nΤο τι αδελφικό μάτι βγαίνει, δε λέγεται. Πρέπει να κρατάς κουβά για να το μαζεύεις Το τι αδελφικό κέρατο υπερυψώνεται, θου Κύριε φυλακή τω στόματί μου: Και σας ρωτώ φίλοι μου. Έχουν καμιά σχέση αυτές οι κατασκευασμένες τηλεοπτικές οικογένειες με την ελληνική πραγματικότητα;\nΓιατί τόση αντιοικογενειακή εχθρότητα και πού στοχεύει; Θα τα ξαναπούμε. και όσον αφορά τους χαρακτηρισμούς που κυκλοφορούν, δεσμευμένος και ελεύθερος προφάσεις ανυπόστατες. από που ως που ελεύθερος ο ανύπαντρος? Σταματώ υπενθυμίζοντας πως το ρήμα δεσμεύω παίρνει και την σημασία του "αξιοποιώ". Χιλιοειπωμένα , αλλά δυστυχώς και χιλιοξεχασμένα,


.: ΑΝΕΞΗΓΗΤΑ ΦΑΙΝΟΜΕΝΑ ΣΥΜΒΑΙΝΟΥΝ ΣΕ ΣΠΗΛΑΙΑ ΤΗΣ ΕΛΛΑΔΟΣ - ΤΑ ΣΦΡΑΓΙΣΑΝ ΚΑΙ ΑΠΑΓΟΡΕΥΣΑΝ ΑΥΣΤΗΡΑ ΝΑ ΠΛΗΣΙΑΣΕΙ ΟΠΟΙΟΣΔΗΠΟΤΕ - ΔΕΙΤΕ ΠΟΥ ΕΙΝΑΙ... 20/10/2014\nΑΝΕΞΗΓΗΤΑ ΦΑΙΝΟΜΕΝΑ ΣΥΜΒΑΙΝΟΥΝ ΣΕ ΣΠΗΛΑΙΑ ΤΗΣ ΕΛΛΑΔΟΣ - ΤΑ ΣΦΡΑΓΙΣΑΝ ΚΑΙ ΑΠΑΓΟΡΕΥΣΑΝ ΑΥΣΤΗΡΑ ΝΑ ΠΛΗΣΙΑΣΕΙ ΟΠΟΙΟΣΔΗΠΟΤΕ - ΔΕΙΤΕ ΠΟΥ ΕΙΝΑΙ... 20/10/2014\nΤο σπήλαιο ήταν ήδη γνωστό από την αρχαιότητα, από τότε που οι αρχαίοι Αθηναίοι έψαχναν το όρος της Πεντέλης για το παγκοσμίου φήμης πεντελικό μάρμαρο. Το συγκεκριμένο σπήλαιο αποτέλεσε κατά την αρχαιότητα ιερό του Πανός και των νυμφών. Αυτό συνεπάγεται πως οι αρχαίοι Έλληνες πίστευαν πως στην περιοχή εμφανιζόταν ο τραγόμορφος θεός και οι ακόλουθοί του, καθώς και οι νύμφες.\nΤα σπήλαια αυτά ήταν κατά την αρχαιότητα αφιερωμένα στην θεότητα Ειλειθυία που ήταν η θεά της γονιμότητας. Κάποια άλλα σπήλαια της περιοχής σχετίζονται με τον μύθο του Ραδάμανθυ, του γιου του Διός, ο οποίος μπαινόβγαινε στα σπήλαια αυτά με τα νοοκίνητα ιπτάμενα πλοία του. Η περιοχή του Τσούτσουρα δεν έγινε αντικείμενο έρευνας μέχρι και τον Β΄ Παγκόσμιο πόλεμο.\nΚατά την διάρκεια της γερμανικής κατοχής, υπήρξε κάποια αντιπαράθεση μεταξύ Ιταλίας και Γερμανίας για το ποια θα έχει τον έλεγχο της περιοχής. Οι Γερμανοί έκαναν έρευνες στην περιοχή, έχτισαν μία ναζιστική βάση μέσα σε κάποια απ’ τις σπηλιές και σκότωσαν μεγάλο ποσοστό των ντόπιων κατοίκων – που ίσως είχαν δει πράγματα. Μετά τον πόλεμο, κατά τον ερευνητή Ι. Φουράκη, έγιναν έρευνες των Αμερικάνων στην περιοχή κατά την δεκαετία του 1960, ενώ οι είσοδοι κλείστηκαν με τσιμέντο μετά το τέλος των ερευνών κι αφού πάρθηκαν από μέσα κάποια πράγματα.\nΟι έρευνες που ακολούθησαν και ιδιαίτερα μία που έγινε σε μία θαλάσσια σπηλιά και στην οποία παρατηρήθηκαν διαταραχές στην ροή του χρόνου, έκαναν μέσα σε μία δεκαετία το σπήλαιο αυτό ένα από τα γνωστότερα σπήλαια σε όλη την Ελλάδα. Τα τρία αυτά σπήλαια είναι ίσως τα γνωστότερα σπήλαια της Ελλάδας.\nΗ πληθώρα των μύθων και των ιστοριών που αναφέρονται σε αυτά συνθέτουν ένα πέπλο μυστηρίου για το τι αυτά κρύβουν καλά στα άδυτά τους. Υπάρχουν όμως και άλλα σπήλαια στην Ελλάδα που κρύβουν ιστορίες, μύθους ή και κάτι παραπάνω. Θα επανέλθουμε με νέα στοιχεία.


Αλεύρι - Eatforhealth\nEat4health on 21 Μαρτίου 2021\nΣπουδαιότητα έχουν κυρίως τα καλούμενα άλευρα της αρτοποιίας. Δηλαδή τα άλευρα σταριού και σίκαλης, γιατί μόνο αυτά δίνουν ψωμί πορώδες και εύγευστο. Στην αρχαιότητα άλευρα ονόμαζαν μόνο το προϊόν του αλέσματος του σταριού ενώ, αντίθετα, ονόμαζαν όλφιτα το χοντροαλεσμένο κριθάρι.\nΤο αλεύρι ανήκει στις πρώτες ύλες, οι οποίες διαδραματίζουν σημαντικό ρόλο στην ανθρώπινη διατροφή. Καθώς το ψωμί συγκαταλέγεται ανάμεσα στα πιο σημαντικά παράγωγά του. Από τεχνολογική άποψη ο μετασχηματισμός του σιταριού σε ψωμί περιλαμβάνει τα παρακάτω στάδια: άλεση σιταριού και παραγωγή αλεύρου, ανακάτεμα και ζύμωμα αλεύρου, νερού, αλατιού και μαγιάς, ωρίμανση ζυμαριού και ανάπτυξη ιδιοτήτων μαγιάς, και τελικά τη διαδικασία αρτοποίησης. Το ενδιαφέρον στην όλη διαδικασία είναι, ότι το αλεύρι και το ψωμί δεν διαφέρουν σημαντικά ως προς τη χημική τους σύσταση, με εξαίρεση το περιεχόμενό τους σε νερό. Η κύρια διαφορά τους έγκειται στη δομή τους.\nΟι ποιότητες και οι κατηγορίες των αλεύρων διακρίνονται από τον τρόπο του αλέσματος, το βαθμό κοσκινίσματος και την ποιότητα του σιταριού και των άλλων δημητριακών, απ’ όπου προέρχονται. Από άποψη ποιότητας του σιταριού, τα άλευρα διακρίνονται σε άλευρα σκληρού σιταριού, μαλακού σιταριού και ημίσκληρου. Στα παραγόμενα άλευρα από σκληρό σιτάρι υπάγεται και το σιμιγδάλι. Με την κατεργασία όλων των ποιοτήτων του σιταριού σε τελειοποιημένους μύλους παράγεται η φαρίνα, το κατεξοχήν αλεύρι της αρτοποιΐας και μακαρονοποιΐας.


Ελένη Μενεγάκη – Λίτσα Πατέρα: Αγκαλιάστηκαν με δάκρυα! (Video) | LarisaNew\nΕλένη Μενεγάκη – Λίτσα Πατέρα: Αγκαλιάστηκαν με δάκρυα! (Video)\non: 22:02, 20-03-2018 In: LIFESTYLE\n“Δέκα χρόνια περάσαμε μαζί και δεκατρία είμαστε χώρια…” – “Έζησες όλη τη ζωή μου και έζησες και τα υπόλοιπα που σου έλεγα…”\nΕλένη Μενεγάκη και Λίτσα Πατέρα βρέθηκαν για πρώτη φορά τηλεοπτικά, μετά από 13 χρόνια. Η Ελένη, αγχωμένη και περιχαρής, υποδέχτηκε θερμά την αστρολόγο, η οποία δάκρυσε όταν έπεσαν η μία στην αγκαλιά της άλλης. Οι πρώτες τους κουβέντες ήταν μια εξομολόγηση από καρδιάς για τη γνωριμία, τη συνεργασία και τη σχέση τους, όπως αυτή διαμορφώθηκε στο πέρασμα των χρόνων…\nΕλένη: Θα είναι το κορίτσι μου για πάντα γιατί είναι η ψυχή της παιδική.\nΛίτσα: Υπάρχει ένα δέσιμο που δεν χάνεται.\nΕλένη: Δέκα χρόνια περάσαμε μαζί και δεκατρία είμαστε χώρια.\nΛίτσα: Θυμάμαι σαν τώρα που με ρωτούσαν: «Αυτό το κορίτσι θα μιλάει»; Λέω εγώ: «Όταν αυτό το κορίτσι ανοίξει το στοματάκι της, δεν θα σταματάει». Το έχω πει πολλές φορές ότι με την Ελένη με δένει κάτι. Δεν μπορώ να ξεχάσω το κοριτσάκι που ήρθε, που μεγάλωσε, που παντρεύτηκε, που έκανε παιδιά… Όλη τη ζωή σου την έζησα!\nΕλένη:Έζησες όλη τη ζωή μου και έζησες και τα υπόλοιπα που σου έλεγα, γιατί είχαμε μια πολύ όμορφη σχέση. Ήσουν ένας άνθρωπος που ήξερες να κρατάς στη δική σου ψυχή όλα αυτά που άκουγες, μαζί σου έχω κάνει τεράστιες συζητήσεις για πολύ σοβαρά θέματα της ζωής μου και για την καθημερινότητά μου.\nΛίτσα: Πιστεύω ότι εσύ είναι ένα ειδικό πλάσμα το οποίο ακόμα και διαισθητικά μπορεί να διαχειρίζεται τις δύσκολες υποθέσεις του. Δεν είναι μόνο η εξυπνάδα, η ομορφιά, είναι όλα αυτά μαζεμένα σε αυτό το πλάσμα που λέγεται Ελένη.\nΕλένη: Ξέρεις πόσο απολαμβάνω τώρα τη φωνή σου μέσα στ’ αφτιά μου! Έτσι δίπλα μου να σε ακούω, να κάνουμε κουβέντα, μου έχει λείψει πολύ!


Formula 1: Στήριξη Χάμιλτον στον Φέτελ | naftemporiki.gr\nFormula 1: Στήριξη Χάμιλτον στον Φέτελ\n«Αισθάνομαι ότι τα ΜΜΕ πρέπει να δείξουν λίγο περισσότερο σεβασμό για τον Σεμπάστιαν. Απλά δεν μπορείς να φανταστείς πόσο δύσκολο είναι να κάνεις αυτό που κάνουμε στο επίπεδό μας, για οποιονδήποτε αθλητή» έγραψε στο λογαριασμό του στο Instagram.\nΑλληλέγγυος στον Σεμπάστιαν Φέτελ στέκεται ο υποψήφιος παγκόσμιος πρωταθλητής Λιούις Χάμιλτον, που εξέφρασε την άποψη πως ο Γερμανός πιλότος της Ferrari έχει δεχθεί υπερβολική κριτική φέτος.\nΟι δύο άσοι μετρούν από τέσσερις παγκόσμιους τίτλους, όμως ο Βρετανός μπορεί να κατακτήσει και μαθηματικά για πέμπτη φορά το πρωτάθλημα στο Grand Prix της 21ης Οκτωβρίου, στο Όστιν του Τέξας.\nΟ Φέτελ και η Ferrari διεκδικούσαν από τη Mercedes τους τίτλους οδηγών και κατασκευαστών, ωστόσο ο Χάμιλτον σημείωσε έξι νίκες στους τελευταίους επτά αγώνες, με αποτέλεσμα να έχει αποκτήσει προβάδισμα 67 βαθμών έναντι του Γερμανού.\nΜε νίκη, λοιπόν, στις ΗΠΑ, ο Βρετανός θα κατακτήσει τον τίτλο, αν ο Φέτελ δεν είναι δεύτερος. Πάντως, ο Χάμιλτον υπερασπίστηκε τον Φέτελ στην κριτική που του ασκείται.\n«Είναι αναμενόμενο ότι, όντας άνθρωποι, θα κάνουμε λάθη, αλλά αυτό που μετράει είναι το πώς τα ξεπερνάμε», πρόσθεσε.


Θεόδωρος Γρηγοριάδης // Theodoros Grigoriadis: Ανν Μάικλς Κομμάτια Φυγής (το βιβλίο)\nΑνν Μάικλς Κομμάτια Φυγής (το βιβλίο)\nΣενάριο: Jeremy Podeswa (απ’ το βιβλίο της Anne Michaels)\nΠαίζουν: Stephen Dillane, Rade Serbedzija, Rosamund Pike κ.ά.\nΑνν Μάικλς Κομμάτια Φυγής\nΕκδόσεις ΚΕΔΡΟΣ 1998\nΜια συγκινητική ιστορία επιβίωσης γίνεται ένας ύμνος του λόγου και της μνήμης, σ' αυτό το εντυπωσιακό ντεμπούτο στο μυθιστόρημα της Καναδής ποιήτριας Ανν Μάικλς. Ο κύριος αφηγητής, Ιάκωβος Μπιρ, ο οποίος διηγείται την ιστορία του σε ηλικία 60 ετών το 1992, ήταν ένας Εβραίος επιζών του Ολοκαυτώματος ο οποίος αφού έχασε όλη του την οικογένεια, σώθηκε από τον Αθο Ρούσσο, έναν ανθρωπιστή Έλληνα επιστήμονα, ο οποίος προσέφερε ασφάλεια στον Ιάκωβο και τον μεγάλωσε στη Ζάκυνθο.\nΗ διήγηση του Ιάκωβου είναι ένα πλούσιο χρονικό καθώς "οι ιστορίες του Αθου για γεωλόγους και εξερευνητές, χαρτογράφους και θαλασσοπόρους" ερεθίζουν τη φαντασία του νεαρού μαθητή - μια φαντασία η οποία κυριαρχείται επίσης από τις ζωηρές αναμνήσεις των νεκρών γονιών του και της αδελφής του. Οι δυο τους ταξιδεύουν στην Αθήνα, όπου οι επίμονες αναμνήσεις του Ιάκωβου πλέκονται με τις ιστορίες που ακούει για το μαρτύριο της πόλης κατά τη διάρκεια του πολέμου, κατόπιν στο Τορόντο, όπου ο Αθος είναι προσκεκλημένος για να διδάξει, και όπου πεθαίνει αφήνονοντας τον Ιάκωβο να τελειώσει τη δουλειά του μέντορά του, μια μελέτη για τον τρόπο με τον οποίο οι Ναζί διαστρέβλωσαν την ιστορία για να αλλάξουν το παρελθόν και να αποδείξουν την ανωτερότητα των Αρείων. Η ζωή του Ιακώβου από τότε είναι αφιερωμένη στα δικά του γραψίματα (είναι ένα χαρισματικό ποιητής), στην αναζήτηση της αγάπης και κυρίως στην κατανόηση της δύναμης που έχει η γλώσσα για να "καταστρέφει, να εξαλείφει, να εξολοθρεύει", στην ανακάλυψη μέσα από την ποίηση "της δύναμης της γλώσσας να θεραπεύει, να αποκαθιστά". Το τελευταίο μέρος του μυθιστορήματος παρακολουθεί την ύστερη ζωή του Ιακώβου, μέσα από την αφήγηση ενός νεαρού του φίλου και θαυμαστή, ο οποίος είναι και ο ίδιος παιδί επιζώντων του Ολοκαυτώματος και του οποίου η ευαισθησία βρίσκει στήριγμα στη ζώη και το έργο του Ιακώβου και δυναμώνει την πίστη του ότι "κάθε στιγμή είναι δύο στιγμές" γιατί το παρελθόν είναι πάντα παρόν στο παρόν).\nΗ συγγραφέας Helene Cixous στοχαζόμενη πάνω στο «μεγάλο γράψιμο» λέει: «Το γράψιμο είναι να μαθαίνεις να πεθαίνεις... Ο θάνατος ενός ανθρώπου αποτελεί μια ουσιαστική εμπειρία, την πρόσβασή μας στον άλλον κόσμο...».\nΗ Ανν Μάικλς δεν δημιουργεί μόνο πάνω στον κόσμο των νεκρών αλλά ενεργοποιεί και τα δύο επόμενα πεδία που έχουν να κάνουν με τη διαδικασία της μεγάλης δημιουργίας: τα Όνειρα και την Καταβύθιση στις Ρίζες. Τα όνειρα επίσης μας φέρνουν πίσω στους πεθαμένους, τη νύχτα μιλάμε συνεχώς με αυτούς. Το βιβλίο παίρνει ζωή και γλώσσα από τις ρίζες αφού η καταβύθιση στις πρωταρχικές μας καταβολές αποδυναμώνει τα όρια ανάμεσα σε μας και στους προηγούμενους. Μας βοηθάει να ξαναγεννηθούμε μέσα από εκείνους. Το γράψιμο δίνει ζωή και διάρκεια σε όσους πέθαναν.\nΗ Ανν Μάικλς, με δύο βραβευμένες ποιητικές συλλογές ως τώρα, έχει γράψει ένα σημαντικό βιβλίο πέρα από τις πρόσκαιρες εμπορικές του παραμέτρους (έξι διεθνή βραβεία, στα δέκα πρώτα βιβλία της λίστας πωλήσεων της Βρετανίας). Και είναι σημαντικό γιατί ξεπερνά τις απλές καθημερινές ιστορίες των ανθρώπων. Γίνεται ένας πανανθρώπινος ιστός που αγκαλιάζει αυτά που φτιάχνουν τις τύχες των λαών και σημαδεύουν την πορεία τους στον κόσμο: την ιστορία, τον πολιτισμό και τη μνήμη τους.\nΗ ποιητική αυτή ελεγεία, με όλα τα στοιχεία μιας μεταμοντέρνας αφήγησης, είναι ένα θλιμμένο τραγούδι που ακούγεται στη σκοτεινή νύχτα της ανθρωπότητας και έχει σκοπό να αναστήσει τις ψυχές όλων εκείνων που άδικα θυσιάστηκαν στο Ολοκαύτωμα, στα στρατόπεδα συγκέντρωσης, στους λιμούς, στους αποκλεισμούς, στην οδύνη του πολέμου, του κάθε πολέμου, στον βιασμό της αξιοπρέπειας και του δικαιώματος να ζήσει κάθε άνθρωπος όπως του έτυχε.\nΗ καναδή ποιήτρια επιλέγει ως ήρωά της έναν έλληνα επιστήμονα, τον Αθανάσιο Ρούσσο, που σκάβει στις λάσπες χαμένων πόλεων της Ευρώπης για να βρει ίχνη παλαιοτέρων πολιτισμών, προσπαθώντας έτσι να αποδείξει τη φυσική και ιστορική συνέχεια των ανθρώπων με τη Γη, τον πλανήτη, τον φυσικό κόσμο. Εκεί, στο Μπισκούνιν, την «πολωνική Πομπηία», θα «ξεθάψει» ένα παιδάκι, τον Ιάκωβο, το οποίο θα σώσει από την αρπαγή του ναζισμού και θα το οδηγήσει στη Ζάκυνθο, όπου και θα το κρύψει για τέσσερα χρόνια στα μικρά δωμάτια ενός σπιτιού.\nΣτη Ζάκυνθο ο Ιάκωβος Μπιρ θα ανακαλύψει, πίσω από τις γρίλιες, το ελληνικό φως και τη θάλασσα, θα μάθει για τον Όμηρο, τον Σολωμό, τον Κάλβο, τον Σεφέρη, τον Παλαμά αλλά και τον Κιτς. Εκεί θα επιστρατεύσει τη μνήμη του για να θυμηθεί την αδελφή του, την Μπέλα, που γνώριζε τα πάντα για τον Μπετόβεν και της άρεσε να παίζει στο πιάνο τη «Σονάτα του σεληνόφωτος».\nΜέσω του Αθου θα μάθει να επιβιώνει, όπως και η φύση, θα μάθει ότι, όπως κάθε κομμάτι της γης κουβαλά τα δικά του σημάδια μνήμης, έτσι και αυτός φέρει τα δικά του. Θα αποδεχθεί ότι τα καμένα σε λακούβες ανθρώπινα κόκαλα, που επιστρέφουν στο χώμα, θα σμίξουν με τη γη αλλά δεν θα επιστρέψουν στον πάνω κόσμο. Τα οστά των νεκρών θα κουβαλάνε το βάρος της γης. Ο μικρός Ιάκωβος θα αποδεχθεί τη θηριωδία του κόσμου. Θα αρχίσουν οι εφιάλτες του.\nΗ επόμενη στάση του Αθου με τον μικρό θα είναι η Αθήνα, λίγο μετά την κατοχή των Γερμανών. Εδώ καινούργιες μαρτυρίες κακουχίας και στερήσεων έρχονται να προστεθούν κοντά στα τόσα βάσανα. Ποιοι είναι εκείνοι που προκαλούν την ανθρωπότητα και τον πλανήτη, γιατί καίνε τα τοπία και αλλάζουν τη ροή της Ιστορίας; Γιατί αλλοιώνουν την αρχαιολογία και το παρελθόν; Γιατί πυρπολούν τα βιβλία; Είναι εκείνοι, οι ναζί, και αύριο ποιος ξέρει ποιοι...\nΗ ευρωπαϊκή συνείδηση τραύμα ανοιχτό. Η θλίψη διάχυτη παντού. Ο Αθος και ο μικρός αναχωρούν για τον Καναδά, το Τορόντο. Το πένθος, όμως, οι άνθρωποι το φοράνε κατάσαρκα όπου και αν πάνε. Γιατί «κανείς δεν θα μπορούσε να αναλάβει την ευθύνη της συγχώρεσης εκ μέρους των νεκρών. Γιατί σε καμία πράξη βίας δεν μπορεί να δοθεί άφεση. Όταν εκείνος που θα μπορούσε να συγχωρήσει δεν μπορεί πια να μιλήσει, τότε δεν υπάρχει παρά η σιωπή».\nΣτον Καναδά ο Ιάκωβος παρακολουθεί μαθήματα ελληνικών και αγγλικών. Αρχίζει να μεταφράζει έλληνες ποιητές και το έργο του Αθου «Κομίζοντας εσφαλμένες μαρτυρίες», που δεν ήταν παρά η καταγραφή του Αθου για το πώς οι ναζί χρησιμοποίησαν βάναυσα την αρχαιολογία για να παραποιήσουν το παρελθόν υπέρ της Αρίας φυλής.\nΟ Ιάκωβος Μπιρ, μετά τον θάνατο του Αθου, αναλαμβάνει να καταγράψει τη ζωή του ανθρωπιστή προστάτη του. Βυθίζεται στα χαρτιά του. Επιστρέψει στη Ζάκυνθο, το σπιτάκι όπου κρυβόταν όμως κατάντησε μια στοίβα λιθάρια από τους σεισμούς. Εγκαθίσταται στην Ύδρα, σε ένα ανεμοδαρμένο σπίτι. Παντρεύεται, η γυναίκα του όμως δεν τον αντέχει. Δεν τον αντέχει να βλέπει τη νύχτα διάτρητο το σκοτάδι από πρόσωπα. Να σκέφτεται διαρκώς «εκείνους που ανάσαναν βαθιά και πέθαναν από ασφυξία• εκείνους που εμεγαλύνθησαν με τον θάνατό τους».\n«Αναζητώ τη φρίκη» λέει ο Ιάκωβος. Και όχι μόνο στις ρημαγμένες γειτονιές των Εβραίων αλλά και στα Καλάβρυτα και σε κάθε τόπο σφαγής και μαρτύρων. Γιατί «η Ιστορία και η μνήμη μοιράζονται γεγονότα. Μοιράζονται τον χρόνο και τον χώρο. Κάθε στιγμή είναι δύο στιγμές».\nΟ Ιάκωβος θα πεθάνει στην Αθήνα από αυτοκινητικό ατύχημα το 1992. Στο δεύτερο μέρος του βιβλίου μια νεότερη γενιά θα αναλάβει να δώσει απάντηση στα δικά του ερωτήματα. Έτσι ο Μπεν, από τον φιλικό κύκλο του Αθου, επιστρέφει στην Ελλάδα και ψάχνει με αγωνία στα αρχεία του Ιάκωβου ως ερευνητής της ανθρώπινης γεωλογίας (ο Αθος προσάρμοζε το γεωλογικό στο ανθρώπινο, αναλύοντας την κοινωνική αλλαγή όπως θα ανέλυε ένα τοπίο). Ο Μπεν θα βρει και θα διασώσει τα γραπτά του Ιάκωβου Μπιρ. Το βιβλίο που εμείς διαβάζουμε γράφτηκε από ανθρώπους που διέσωσαν ο ένας τα γραπτά του άλλου.\nΣε αυτή ίσως τη γενιά να ανήκει και η συγγραφέας. Μπορεί, γιατί η ίδια κρύβεται επιμελώς και αφήνει να μιλάνε οι χαρακτήρες του βιβλίου. Η αφήγησή της ποιητική, πυκνή, ακριβής. Εδώ είναι και το κατόρθωμά της. Η συγγραφέας θυσιάζει το προσωπικό και δίνει λόγο σε εκείνους που πρέπει να μιλήσουν. Τέτοια αποχώρηση από το «συγγραφικό εγώ» σπάνια θα συναντήσουμε σε πρώτο μυθιστόρημα.\nΗ δουλειά της Μάικλς, δέκα χρόνων έρευνες, είναι εμφανής. Γνώσεις στρατιωτικής ιστορίας, βοτανολογίας, βιολογίας, αρχαιολογίας, ελληνικής και εβραϊκής ιστορίας διασκορπισμένες στο κείμενο με παιχνιδιάρικη διάθεση και εκκεντρικότητα.\nΦαίνεται ότι η Ανν Μάικλς ήταν αποφασισμένη να συνθέσει αυτή τη μελαγχολική σονάτα από «φευγαλέα μισοξεχασμένα μουσικά κομμάτια» (δηλαδή, «Fugitive Pieces»). Το αποτέλεσμα είναι μια αρμονική σύνθεση, ένας ύμνος στα Πάθη του ανθρώπου. Με τέτοια βιβλία μπορούμε να κοιμόμαστε ελαφρότερα.\nΘόδωρος Γρηγοριάδης, «ΤΟ ΒΗΜΑ», 15-02-1998\non Μαρτίου 31, 2009


Πώς να προστατέψετε τα αμορτισέρ του αυτοκινήτου σας\nΔημοσιευθηκε απο editor 19/03/2019 0 Σχολια Ανταλλακτικά & Αναλώσιμα AUTO-MOTO,\nΗ δουλειά του αμορτισέρ είναι απλή - για να σας κρατά όσο το δυνατόν πιο σταθερούς στο δρόμο. Γνωστά και ως αποσβεστήρες ταλαντώσεων, τα αμορτισέρ αποτελούν έναν από τους βασικότερους παράγοντες για την σωστή λειτουργία του αυτοκινήτου. Εξασφαλίζουν την σταθερότητα του οχήματος, αλλά και την άνεση των επιβατών, αποσβένοντας τις ταλαντώσεις που δημιουργούνται από τα ελατήρια, τα οποία με την σειρά τους ελέγχουν τις ταλαντώσεις της ανάρτησης. Ανάρτηση χωρίς αμορτισέρ ή χωρίς ελατήρια δεν μπορεί να λειτουργήσει, κάτι που ισχύει και όταν ένα από αυτά τα δύο εξαρτήματα είναι χαλασμένα. Ειδικά τα αμορτισέρ φθείρονται γρήγορα όταν το όχημα περνά συνέχεια από ανωμαλίες του οδοστρώματος ή όταν οδηγείται φορτωμένο.\nΌταν υπάρχουν τα αναπόφευκτα χτυπήματα και λακκούβες που πρέπει να αντιμετωπίσετε, είναι τα αμορτισέρ που κρατούν τους τροχούς σας σφιχτά στο δρόμο, δουλεύοντας με το σύστημα ανάρτησης για να εξομαλύνουν τις επιφάνειες και να σας κρατούν σε ίσια πορεία. Θα μπορούσε να είναι καιρός να αναβαθμίσετε τα αμορτισέρ σας αν αισθάνεστε ότι το αυτοκίνητό σας δεν χειρίζεται όπως παλιότερα, ή αν φτάσετε να αισθάνεστε κάθε ίντσα της επιφάνειας του δρόμου από κάτω σας όπως ταξιδεύετε.\nΓια μέγιστη λειτουργία και ασφάλεια στις μετακινήσεις σας, μην παραμελήσετε τις κάτωθι απλές συμβουλές μας, που θα αυξήσουν τη μακροζωία των αμορτισέρ του οχήματός σας:\nΤο πρώτο και κυριότερο είναι να αποφεύγουμε τις λακκούβες και κακοτεχνίες του οδοστρώματος, όσο βέβαια είναι αυτό εφικτό στους γεμάτους ανωμαλίες δρόμους της χώρας μας. Προτιμότερο είναι να επιλέξουμε μια καθημερινή διαδρομή με το καλύτερο δυνατό οδόστρωμα.\nΔεν οδηγούμε συνεχώς στα όρια, όχι μόνο στις στροφές αλλά και στις ευθείες, όπως και στην πόλη με τα συνεχόμενα φρεναρίσματα και επιταχύνσεις.\nΑποφεύγουμε να ανεβάζουμε το αυτοκίνητο σε πεζοδρόμια. Εκτός από την ανάρτηση ταλαιπωρούνται και τα πλαϊνά των ελαστικών, των οποίων τα λινά μπορούν εύκολα να σπάσουν.\nΔε φορτώνουμε το αυτοκίνητο άσκοπα με περιττά βάρη και αφαιρούμε τυχόν βαριά αντικείμενα που έχουν ξεχαστεί στο πορτ μπαγκάζ. Επίσης, ποτέ δεν υπερβαίνουμε το μέγιστο δυνατό ωφέλιμο φορτίο, ενώ η φόρτωση πρέπει να γίνεται με ισομερή κατανομή του βάρους.\nΗ επιλογή των νέων αμορτισέρ από το εμπόριο ή τις αντιπροσωπείες πρέπει να γίνεται σύμφωνα με τις ανάγκες μας, με βάση τις προδιαγραφές του αυτοκινήτου και τη διαδρομή που συνήθως κινείται. Για παράδειγμα είναι άσκοπο να τοποθετηθούν σκληρά αμορτισέρ σε ένα αυτοκίνητο χαμηλής απόδοσης που κινείται κατά βάση στην πόλη, γιατί θα ταλαιπωρεί οδηγό και επιβάτες, ενώ πολύ πιθανό είναι να αρχίσουν να εμφανίζονται τριγμοί στο εσωτερικό από την καταπόνηση του αμαξώματος.\nΤα αμορτισέρ πρέπει να ελέγχονται για την σωστή λειτουργία τους σε τακτικά χρονικά διαστήματα και να αντικαθίστανται άμεσα όταν έχουν φτάσει στα όρια τους. Ο έλεγχος πραγματοποιείται στα συνεργεία, βουλκανιζατέρ ή ΚΤΕΟ που έχουν το ειδικό μηχάνημα μέτρησης (αμορτισερόμετρο).\nΣτο Battery Club θα βρείτε αμορτισέρ αυτοκινήτων από τους καλύτερους κατασκευαστές.\nΕπιλέξτε αμορτισέρ από το Battery Club στις καλύτερες τιμές της αγοράς για να έχετε πάντα την βέλτιστη εμπειρία οδήγησης.\nΕτικέτες: αμορτισέρ ΚΥΒ MONROE αμορτισέρ αυτοκινήτου\nΑμορτισέρ αυτοκινήτου για ΤΟΥΟΤΑ KYB 333368\nΑμορτισέρ αυτοκινήτου για FORD, MAZDA KYB 333383\nΑμορτισέρ αυτοκινήτου για OPEL KYB 333756\nΑμορτισέρ αυτοκινήτου για BMW MONROE E4914\nΑμορτισέρ αυτοκινήτου για AUDI, SEAT, SKODA, VW MONROE E1221\nΑμορτισέρ αυτοκινήτου για AUDI, SKODA, VW E7057


Ακριβα [18 ως 21] Γυναικεία αθλητικά ρούχα 2021 από το Factory Outlet\nΔεν βρήκαμε "Ακριβα [18 ως 21] Γυναικεια αθλητικα ρουχα 2021 απο το Factory Outlet" εδώ.\nΕδώ θα βρεις online Ακριβα [18 ως 21] Γυναικεία αθλητικά ρούχα 2021 από το Factory Outlet στις καλύτερες τιμές της αγοράς. Όλες οι νέες συλλογές σε Ακριβα [18 ως 21] Γυναικεία αθλητικά ρούχα 2021 από το Factory Outlet για να επιλέξεις.\nΑκριβα [18 ως 21]\nαπό το Factory Outlet Βρές την καλύτερη τιμή για Γυναικεία αθλητικά ρούχα . Ανακάλυψε τα πιο όμορφα σχέδια σε Γυναικεία αθλητικά ρούχα. Αγόρασε Γυναικεία αθλητικά ρούχα από τα μεγαλύτερα Ελληνικά ηλεκτρονικά καταστήματα.\nΓυναικεία αθλητικά ρούχα 2021\n47 Τα πιο hot Γυναικεία αθλητικά ρούχα για το 2021\n4 VAGRANCY LIFESTYLE bobi los angeles\n1 Πολυ φθηνα [15 ως 118] Only Γυναικεία Πανωφόρια 2021 Μέγεθος: XL Τύπος: Παλτό Χρώμα: Μαύρο\n1 Γυναικεία πέδιλα Caprice Καλοκαιρινά 2021\n1 Γυναικεία Πορτοφόλια 2021 Χρώμα: Μωβ\nΔευτερα 19 Απριλιος 2021


Orthodox Voice - Ορθόδοξη Φωνή: ΟΙ ΤΡΕΙΣ ΙΕΡΑΡΧΑΙ -- Αθωνικά άνθη\nΕίναι τόσον αληθές ότι ο κεκαθαρμένος κατά την ψυχήν από των ψεκτών παθών γίνεται μέγας θεολόγος, ώστε αυτός ο Χρυσόστομος να λέγη: «Έδει μεν ημάς μηδέ δείσθαι της από των γραμμάτων βοηθείας, αλλ’ ούτω βίον παρέχεσθαι καθαρόν, ως του Πνεύματος την χάριν, αντί βιβλίων γίνεσθαι ταις ημετέραις ψυχαίς».\nΤούτο δε εύρε την τελείαν εφαρμογήν του εις αυτόν τον ίδιον, καθώς αφηγείται ο μαθητής του άγιος Πρόκλος. Όταν επεράτωσε την ερμηνείαν εις τας επιστολάς του Αποστόλου Παύλου, στραφείς προς την εικόνα του Αποστόλου, εζήτει παρ’ αυτού πληροφορίαν, αν ορθώς τας ηρμήνευσε. Τότε ενεφανίσθη σωματοειδώς αυτός ο Παύλος, όστις είπεν αυτώ: «Αδελφέ Ιωάννη, μηδέν όλως αμφίβαλε περί της των εμών, μάλλον δε του Πνεύματος επιστολών εξηγήσεως· ίσθι γαρ σαφώς, ως όντως ακριβώς διέγνως ταύτας και ανεκάλυψας, ως αυτός τε έγνων εγώ και ως αυτό το Πνεύμα αμφοτέροις υπέθετο»…\nΣυμφώνως προς την αρχήν της καθάρσεως ομιλούν όλοι οι άγιοι Πατέρες.\nΠροκειμένου περί της διαμορφώσεως της προσωπικότητος των τριών τούτων μεγίστων Ιεραρχών, συνήλθον τρεις θεμελιώδεις παράγοντες: α) η έκτακτος φυσική πρώτη καταβολή. β) η υπερφυσική έλλαμψις του αγίου Πνεύματος, και γ) η ευρυτάτη παιδεία εσωτερική και θύραθεν. Συνεδύασαν φύσιν, χάριν, τέχνην.\nΣυνεπείς προς τας εντολάς του Χριστού, μετά της μελέτης ηγωνίσθησαν ασκητικώς δια την κάθαρσιν της καρδίας των, κατά τα πρώτα έτη της προετοιμασίας των. Η άσκησις ως φυγή από τον κόσμον, ως ησυχία, ως υπωπιασμός της σαρκός, ως μελέτη και προσευχή.\nΕκ μιας επιστολής του θεολόγου Γρηγορίου προς τον μέγαν Βασίλειον, μανθάνομεν την σκληρότητα της ασκητικής αγωγής αμφοτέρων εις το ησυχαστήριόν των εν Πόντω, παρά τον Ίριν ποταμόν, ήτις τους έφερεν εις κίνδυνον, αν μη επενέβαινεν η μήτηρ του Μ. Βασιλείου. «Ταντάλιοί τινες και κατάκριτοι, έγραφε, διψώντες εν ύδασι, την ελεεινήν εκείνην και άτροφον πανδαισίαν, εφ’ ην από Καππαδοκίας εκλήθημεν, ουχ ως Λωτοφάγων πενίαν, αλλ’ ως Αλκινόου τράπεζαν, ημείς οι νέοι ναυαγοί τε και τλήμονες. Μέμνημαι γαρ των άρτων εκείνων και των ζωμών. Αυτός ταύτα τραγωδήσεις υψηλότερον, εκ των οικείων παθών έχων το μεγαλόφωνον, ων ει μη ταχέως ημάς η μεγάλη και πτωχοτρόφος όντως ερρύσατο, την σην λέγω μητέρα, ώσπερ λιμήν εν καιρώ φανείσα χειμαζομένοις, πάλαι αν ήμεν νεκροί»…\nΟ Μ. Βασίλειος περιήλθε τα ασκητήρια, εν τη νεότητί του, της Αλεξανδρείας και όλης της Αιγύπτου, της Παλαιστίνης, της κοίλης Συρίας και της Μεσοποταμίας «θαυμάζων μεν το περί την δίαιταν εγκρατές των μοναχών, το καρτερικόν εν πόνοις, την εν προσευχαίς ευτονίαν, όπως ύπνου κατεκράτουν, υπ’ ουδεμιάς φυσικής ανάγκης κατακαμπτόμενοι, υψηλόν αεί και αδούλωτον της ψυχής το φρόνημα διασώζοντες, εν λιμώ και δίψει, εν ψύχει και γυμνότητι… έργω εδείκνυσαν τι το παροικείν τοις ώδε και τι το πολίτευμα έχειν εν ουρανώ. Εκείνα θαυμάσας και μακαρίσας, γράφει, ηυχόμην και αυτός, καθ’ όσον εμοί εφικτόν, ζηλωτής είναι των ανδρών εκείνων…». Όπως και εγένετο όντως ζηλωτής δια βίου.\nΣυνοψίζων τον σκοπόν της φυγής και ασκήσεως εις μίαν επιστολήν του από το ασκητήριόν του προς τον Ευστάθιον, Σεβαστηνόν ιατρόν, έγραφε: «Κατέλιπον μεν γαρ τας εν άστει διατριβάς, ως μυρίων κακών αφορμάς, εμαυτόν δε ούπω απολιπείν ηδυνήθην. Τούτων δε μία φυγή, ο χωρισμός από του κόσμου παντός. Κόσμου δε αναχώρησις ου το έξω αυτού γενέσθαι σωματικώς, αλλά της προς το σώμα συμπαθείας την ψυχήν απορρήξαι και γενέσθαι, άπολιν, άοικον, ανίδιον, αφιλέταιρον, ακτήμονα, άβιον, απράγμονα, ασυνάλλακτον, αμαθή των ανθρωπίνων διδαγμάτων, προς δη τούτο, μέγιστον όφελος ημίν η ερημία παρέχεται, κατευνάζουσα ημών τα πάθη, και σχολήν διδούσα τω λόγω, παντελώς αυτά της ψυχής εκτεμείν».\nΟ δε θείος Χρυσόστομος διήλθεν επί εννέα έτη εις ασκητήριον πρώτα και ύστερα εις μοναστήριον μετά την περάτωσιν των σπουδών του. Έγραψε δε αληθείς ύμνους δια το μοναχικόν ιδεώδες και ο ίδιος έζη μέχρι πέρατος του αποστολικού του βίου ως μοναχός.\nΤαύτα αναφέρονται ως εκφραστικά του ασκητικού πνεύματος των Τριών Ιεραρχών και δια να καταδειχθή πόσον αναγκαίον στοιχείον υπήρξεν η άσκησις εις την αρτίωσιν της πνευματικής των συγκροτήσεως. Εντεύθεν εγένοντο χωρητικά σκεύη των επιλάμψεων του αγίου Πνεύματος και ο λόγος του Θεού ενώκησε πλουσίως εις τας ψυχάς των.\nΟ Θεολόγος Γρηγόριος, με πέντε λέξεις εσχημάτιζεν ένα θεολογικόν ογκόλιθον. Η χάρις του λόγου του δεν έχει μιμητήν. Ότι ήτο χάρις το απαράμιλλον κάλλος του λόγου του, όπως η θεολογία του, εμφαίνεται και εις το απολυτίκιόν του: «…ως γαρ τα βάθη του Πνεύματος εκζητήσαντι, και τα κάλλη του φθέγματος προσετέθη σοι..». Κάλλη τα οποία θέλγουν και τας απλάς καρδίας και τους «περί τους λόγους εσπουδακότας».\nΟμιλεί με μίαν θείαν γαλήνην δι’ όλα τα θέματα. Συμμετέχει εις την χαράν της Εκκλησίας, πλέκει εγκώμια εις τας Δεσποτικάς εορτάς, θλίβεται δια την κατάπτωσιν των εκκλησιαστικών πραγμάτων της εποχής του και αφήνει απέλπιδα κραυγήν: «…έρρει τα καλά, γυμνά τα κακά, ο πλους εν νυκτί, πυρσός ουδαμού, Χριστός καθεύδει, μία μοι των κακών η λύσις, ο θάνατος». Ειρωνεύεται μετά λεπτότητος τους πρίγκιπας της Εκκλησίας, διότι «πριν άξιοι γενέσθαι, προσιέναι τους ιερείς, μεταποιούνται του βήματος, θλίβονταί τε και ωθούνται περί την αγίαν Τράπεζαν, ώσπερ ουκ αρετής τύπον, αλλ’ αφορμήν βίου την τάξιν ταύτην είναι νομίζοντες, ουδέ λειτουργίαν υπεύθυνον, αλλ’ αρχήν ανεξέταστον…».\nΕπιθυμεί την ησυχίαν μέχρις ιερού πάθους, «επεισήει με έρως του καλού της ησυχίας και της αναχωρήσεως, ης εραστής γενόμενος εξ αρχής, ουκ οίδ’ ει τι άλλος των περί λόγους εσπουδακότων…». Δίδει κανόνας μοναχικού βίου και συνιστά την προς καιρόν αναχώρησιν από τον κόσμον, προς υψηλοτέρας αναβάσεις· «χρήναί τι και ησυχάζειν, ώστε αθολώτως προσομιλείν τω Θεώ και μικρόν επανάγειν τον νουν από των πλανωμένων». Φιλοσοφεί διαρκώς, εκτείνων το όμμα της ψυχής, οτέ μεν προς τα αόρατα κάλλη, δια να είπη: «…ζειν υπέρ τα ορώμενα και τας θείας εμφάσεις αεί καθαράς εν εαυτώ φέρειν… ει τις υμών τούτω τω έρωτι κάτοχος, οίδεν ο λέγω, και τω πάθει συγγνώσεται» · οτέ δε έστρεφε το όμμα του σώματος προς τον ορατόν κόσμον και την θάλασσαν, εις την οποίαν έβλεπε το σύμβολον της ασταθείας των ανθρωπίνων πραγμάτων· «… ανέμου μεγάλου πνέοντος διεγείρετό τε και επωρύετο, των δε κυμάτων, ο φιλεί συμβαίνειν εν τοις τοιούτοις, τα μεν πόρρωθεν ανιστάμενα και κατά μικρόν κορυφούμενα, είτ’ ελαττούμενα προς ταις ακταίς ελύετο, τα δε τοις γείτοσι πέτραις προσπίπτοντα και αποκρουόμενα εις άχνην αφρώδη και ψιλήν εσκορπίζετο… θάλασσα μεν ο ημέτερος βίος και τα ανθρώπινα…».\nΜελαγχολικός και ποιητικός, βαθύτατος και δυσκατάληπτος εις τας ενοράσεις και θεωρίας του, επιτείνει την αγωνίαν μας προς κατανόησιν και αυτή η αποφθεγματικότης και στρυφνότης του λόγου του. Ουδείς των Πατέρων έχει το βάθος και την εν Θεώ θεωρίαν του αγίου Γρηγορίου, ούτε την θέλγουσαν περιεκτικήν λακωνικότητα της φράσεώς του.\nΕκφωνεί προς οικείους και φίλους επιταφίους λόγους, ων απάντων εξοχώτερος, ο προς τον Μ. Βασίλειον, συνδυάζων απύθμενον βάθος εννοιών, κάλλος αμήχανον φράσεως και ηγιασμένην συναισθηματικότητα παιδίου. Οι πανηγυρικοί του λόγοι είναι αριστουργήματα ελληνικής καλλιεπείας. Οι στηλιτευτικοί του, κατά Ιουλιανού, αρειανών και Πνευματομάχων, στήλαι ορθοδόξου δογματικής. Οι ειρηνικοί του, αληθείς ύμνοι της εν Χριστώ ειρήνης. Ο «Συντακτήριός» του, καλλίστευμα χάριτος λόγου, πραότητος πνεύματος, εκκλησιολογικής εμβαθύνσεως, ανεξικακίας και απείρου τρυφερότητος με ό,τι συνεδέθη κατά την ταραχώδη περίοδον των δογματικών αγώνων του και της Πατριαρχείας του. «Χαίροις, τελειώνει, Αναστασία μοι (ο ναός της αγίας Αναστασίας) της ευσεβείας επώνυμε… ο μέγας ναός ούτος και περιβόητος, η νέα κληρονομία, το νυν μέγας είναι παρά του λόγου λαβών… χαίρετε απόστολοι (επίσης ναός) η καλή μετοικία, οι εμοί διδάσκαλοι της αθλήσεως, ει και μη πολλάκις υμίν επανηγύρισα, ίσως τον του υμετέρου Παύλου σατάν περιφέρομεν τω σώματι προς το συμφέρον, δι’ ον νυν υμών αποικίζομαι. Χαίρέ μοι, ω καθέδρα, το επίφθονον ύψος τούτο και επικίνδυνον, αρχιερέων συνέδριον, ιερέων… χαίρετε, ναζιραίων χοροστασίαι, ψαλμωδιών αρμονίαι, στάσεις πάννυχοι, παρθένων σεμνότης, γυναικών ευκοσμία, χηρών, ορφανών σύστημα, πτωχών οφθαλμοί προς Θεόν και προς ημάς βλέποντες. Χαίρετε, των εμών λόγων ερασταί, και δρόμοι και συνδρομαί και γραφίδες φανεραί και λανθάνουσαι και η βιαζομένη κιγκλίς αύτη τοις επί τον λόγον ωθιζομένοις. Χαίρετε, ω βασιλείς και βασίλεια… κροτήσατε χείρας, οξύ βοήσατε, άρατε εις ύψος τον ρήτορα υμών, σεσίγηκεν υμίν η πονηρά γλώσσα και λάλος, ου μην σιγήσεται, μαχήσεται γαρ δια χειρός και μέλανος. Χαίροις, ανατολή και δύσις, υπέρ ων και υφ’ ων πολεμούμεθα, μάρτυς ο ειρηνεύσων υμάς Θεός, αν ολίγοι μιμήσονται την εμήν υποχώρησιν… επί πάσι και προ πάντων βοήσομαι, χαίρετε, άγγελοι τήσδε της Εκκλησίας έφοροι… χαίρε μοι, ω Τριάς, το εμόν μελέτημα και καλλώπισμα, και σώζοιο τοις δε και σώζοις τους δε, τον εμόν λαόν· εμός γαρ καν άλλως οικονομώμεθα, και αγγέλοιτο δια παντός υψουμένη και αυξουμένη και λόγω και πολιτεία· τεκνία, φυλάσσοιτέ μοι την παρακαταθήκην, μέμνησθέ μου των λιθασμών…».\nΑναχωρεί δια τον Πόντον πάλιν, εκεί γράφει τα περίφημα «Έπη» του, δια τα οποία απεκλήθη «Γεροκύκνος του Πόντου». Φιλοσοφεί και προσεύχεται αδιαλείπτως διδάσκων την Εκκλησίαν «μνημονευτέον γαρ Θεού μάλλον ή αναπνευστέον· και ει οίόν τε τούτο ειπείν, μηδέ άλλο τι πρακτέον». Τοιούτος ο Θεολόγος Γρηγόριος σκιαγραφούμενος.\nΟ δε Μ. Βασίλειος, συγγενής ψυχή και πνευματικός αδελφός, εις νους εις αμφοτέρους, μία ψυχή εις δύο σώματα, έχει εν τούτοις την ιδιοτυπίαν του. Καππαδόκαι και οι δύο, αυστηροί περί τα ήθη και θετικοί, διαφέρουν, ως εγράψαμεν, κατά τα ιδιαίτερα αυτών χαρίσματα.\nΑσθενής εκ νεότητος, πάντοτε χλωμός εκ της ασκητικής του ζωής, είναι μάλλον ασκητής, «ουρανοφάντωρ» και ουρανοπολίτης. Επείγεται, ως και ο φίλος του Γρηγόριος, να φύγη από τον κόσμον αυτόν, θεωρεί το πνευματικόν κάλλος του Θεού και τιτρώσκεται την καρδίαν. «Τι ουν θείου κάλλους θαυμασιώτερον; Τις έννοια της του Θεού μεγαλοπρεπείας χαριεστέρα; Ποίος πόθος ψυχής ούτω δριμύς και αφόρητος, ως ο από Θεού εγγινόμενος τη από πάσης κακίας κεκαθαρμένη ψυχή και από αληθινής διαθέσεως λεγούση, ότι τετρωμένη αγάπης εγώ ειμί;… Τούτο το κάλλος σαρκίνοις μεν οφθαλμοίς αθεώρητον, ψυχή δε μόνη και διανοία καταληπτόν· και ει που τινά περιέλαμψε των αγίων, αφόρητον του πόθου το κέντρον αυτοίς εγκατέλιπεν…».\nΤυγχάνει γνωστόν ότι ο Μ. Βασίλειος είναι ο οργανωτής του Μοναχικού βίου της Ανατολής, επιδράσας και επί της Δύσεως. Θα έλεγε κανείς ότι μετά τας επισκοπικάς φροντίδας του, τους πολέμους προς αιρετικούς, το έργον της φιλανθρωπίας, το ενδιαφέρον του απερρόφα ο μοναχικός βίος. Τον εμελέτησε, τον έζησε, τον έζη, εφιλοσόφει επ’ αυτού, έγραφε Κανόνας και Όρους μοναχικού βίου, συνέταξεν ειδικάς πραγματείας περί της αναγκαιότητος του μοναχικού βίου, εν τω οποίω έβλεπε να περικλείωνται ύψιστα χριστιανικά ιδεώδη και οιονεί το μοναδικόν μέσον ευαρεστήσεως του Θεού. Δια τας σημερινάς αντιλήψεις περί Χριστιανισμού, αι απόψεις του Μ. Βασιλείου είναι σχεδόν ακατανόητοι. Και όμως· πόσον ευνόητον ότι ομιλεί θεοφωτίστως και ερμηνεύει το Ευαγγέλιον ως χαρισματούχος διδάσκαλος! Αποφαίνεται ότι, «λυθήναι ουν δει των δεσμών της προσπαθείας του βίου, τον γε αληθινώς τω Θεώ ακολουθήσειν μέλλοντα· τούτο δε δια παντελούς αναχωρήσεως και λήθης των παλαιών εθών κατορθούται· ως ει μήγε αποξενώσαιμεν εαυτούς και συγγενείας σαρκικής και κοινωνίας βίου, οιονεί προς έτερον κόσμον δια της ασκήσεως μεταβαίνοντες κατά τον ειπόντα· «ημών γαρ το πολίτευμα εν ουρανοίς υπάρχει» · αμήχανον ημάς περιγενέσθαι του σκοπού της προς Θεόν ευαρεστήσεως, του Κυρίου οριστικώς ειπόντος· ότι, «ούτω πας εξ υμών ος ουκ αποτάσσεται πάσι τοις υπάρχουσιν εαυτού, ου δύναταί μου είναι μαθητής».\nΌρος της αποκτήσεως της αγάπης του Θεού είναι η διαφύλαξις του νου από κοσμικάς φαντασίας και η «διηνεκής μνήμη, της οσίας του Θεού εννοίας… και συνάπτεσθαι τω Θεώ δια της μνήμης», δι’ ον λόγον επιβάλλεται και η μοναχική ησυχία.\nΣυμφώνως όμως με την μέχρι τότε ασκητικήν πείραν, αντετάχθη προς τον κατά μόνας βίον, τον «ησυχαστικόν», διότι «ήμερον και κοινωνικόν ζώον ο άνθρωπος και ουχί μοναστικόν ουδέ άγριον», συγκροτήσας ούτω την κοινοβιακήν ζωήν.\nΧαρακτηριστικόν της Βασιλείου θείας ψυχής είναι η προς τον Θεόν άπειρος αγάπη του και ο φόβος μήπως εκπέση αυτής εξ αμελείας του νου και της περί τα κοσμικά φροντίδος. Εις μίαν ομιλίαν του, περί αγάπης Θεού, δια τας αναριθμήτους ευεργεσίας του προς τον άνθρωπον, λέγει κάτι πολύ συγκλονιστικόν· «ων ευεργεσιών απασών, όταν εις έννοιαν έλθω, ίνα το εμόν πάθος εξείπω, εις φρίκην τινά και έκστασιν φοβεράν καταπίπτω, μήποτε εξ απροσεξίας του νου ή της περί τα μάταια ασχολίας, της αγάπης του Θεού εκπεσών, όνειδος γένωμαι τω Χριστώ».\nΟ Μ. Βασίλειος, κυριαρχημένος εκ της θείας αγάπης, ησθάνετο εαυτόν έξω κόσμου και των του κόσμου. Η εξασθένησις του σώματος και η διαρκής εγκράτεια, ανέστελλον τας κατ’ αίσθησιν λειτουργίας και ενεργείας. Υπέρ αίσθησιν έζη εν ουρανοίς και θεωρών αδιαλείπτως το θείον και άρρητον κάλλος. Ούτε ο Γρηγόριος ούτε ο Χρυσόστομος έγραψαν τόσον έντονα κείμενα περί αγάπης Θεού. Αυτός ο Θεολόγος ο Γρηγόριος, εκτός της στενής φιλίας του, ευλαβείται βαθύτατα τον Μ. Βασίλειον, ον αυτός πρώτον ωνόμασε Μέγαν. Η δε λύπη του δια τον θάνατον του φίλου του είναι απαράκλητος, ως φαίνεται εις τον Επιτάφιόν του· αλλά και εις πάσαν ευκαιρίαν έλεγε· «τα ημέτερα λίαν πικρώς· Βασίλειον ουκ έχω…».\nΟ λόγος του Μ. Βασιλείου ομαλός, σαφής, μετρημένος έλλην λόγος και κάποτε σχοινοτενής. Αλλ’ η αρχιτεκτονική ακρίβεια της φράσεως, το ύψος των νοημάτων, η θετικότης και η διαύγεια, η Γραφική θεμελίωσις των ιδεών του και το μέγα προσωπικόν κύρος του κατέστησαν τα γραπτά του θεογράφους πλάκας και κανόνας δογμάτων και ζωής δια την Εκκλησίαν. Περί του Μ. Βασιλείου δεν θα είπωμεν άλλα. Διότι η προτίμησίς μας προς αυτόν (ίσως διότι είναι περισσότερον μοναστικός των άλλων) μας άγει εις πλείονα έξαρσιν. Αλλ’ ούτως η αλήθεια κλέπτεται από την αγάπην ως εξ ίσου και από την αντιπάθειαν.\nΠερί του Χρυσορρήμονος Ιωάννου τι να είπωμεν; Αν ο θεολόγος Γρηγόριος είναι δια τους σοφούς, ο Μ. Βασίλειος δια τους Μοναχούς, ο θείος Ιωάννης είναι δια τον λαόν. Είναι ο λαϊκός κατηχητής, ο διδάσκαλος της ηθικής του Ευαγγελίου, ο έχων βαθείαν συνείδησιν ποιμένος και πατρός, ο μαχητής, ο υπερασπιστής των αδικουμένων, ο καυστικώς ελέγχων τας παρανομίας και των πολλών και αυτών των βασιλέων. Είναι ίσως περιττόν να επαναλάβωμεν ενταύθα ότι οι ανωτέρω χαρακτηρισμοί των αγίων τούτων Πατέρων, εκφράζουν τα εντονώτερα σημεία της ιδιοτυπίας των και των ιδιαιτέρων χαρισμάτων, χωρίς να σημαίνη ότι δεν έχουν πολλά τα κοινά μεταξύ των.\nΟ θείος Χρυσόστομος θεωρεί την ελεημοσύνην ως κορωνίδα των αρετών, διο και εις τους πλείστους λόγους του καταλήγει εις την έξαρσιν της αρετής αυτής. Αλλά φυσικά ζητεί και τας άλλας αρετάς, διότι «πάσαι αλλήλων έχονται», ως οι κρίκοι μιας αλυσίδος.\n«Η του στόματός του καθάπερ πυρσός εκλάμψασα χάρις την οικουμένην εφώτισεν». Όντως. Η σπανία ευγλωττία του μετά της ακτινοβολούσης αγιότητός του εσαγήνευαν τα πλήθη. Χρυσόστομος είναι χαρακτηρισμός του ευσεβούς λαού. Επί των λαϊκών μαζών ήσκει ακαταγώνιστον γοητείαν, δια του χειμαρρώδους, πειστικού και περικαλλούς λόγου του. Αι παραστατικαί εικόνες, τα παραδείγματα, αι εντυπωσιακαί αντιθέσεις, η ακατάσχετος επιχειρηματολογία του, η διαλεκτική δεινότης, αι από των Γραφών πυκναί αποδείξεις, η γλυκύτης του λόγου, αι συχναί μεταπτώσεις από του ηπίου εις το τραχύ, από της θωπείας του λόγου εις τον πεπυρακτωμένον έλεγχον, από της μειλιχίου εκφράσεως εις τους «σκηπτούς» του (κεραυνούς), η πατρικότης του εκδηλουμένη ως εγγύησις σωτηρίας εις τους μετανοούντας («εγώ εγγυώμαι»), πάντα ταύτα καθίστων τον λόγον του υπόθεσιν εντρυφήσεως και ενθουσιασμού και αρχής μετανοίας. Τα πλήθη εξέσπων εις χειροκροτήματα και εκδηλώσεις λατρείας.\nΑλλά δια να καταλάβωμεν το πνεύμα του αγίου Ιωάννου και να αξιολογήσωμεν τους λόγους του, πρέπει να γνωρίζωμεν τον λαόν της εποχής του. Εξ όσων ο ίδιος αναφέρει εις ομιλίας του, απηυθύνετο εις ένα λαόν ημιβάρβαρον (όπως και ο σύγχρονος, άλλωστε, κατά ένα μέγα ποσοστόν), τον οποίον ελέγχει δριμύτατα. «Και η Εκκλησία ουδέν διενήνοχε βουστασίου και επαύλεως όνων και καμήλων· και περιέρχομαι πρόβατον επιζητών και ουδέν δύναμαι ιδείν. Ούτω πάντες λακτίζουσι, καθάπερ ίπποι και όνοι». Δια τούτο, ενώ το στοιχείον του αφηρημένου λόγου σχεδόν απουσιάζει από τους λόγους του, αντιθέτως, τα σχήματα, αι εικόνες, η φανταστική απτοποίησις των εννοιών, πλεονάζουν και κυριαρχούν, εκ της ανάγκης συγκαταβάσεως προς την παχυλότητα των πολλών της εποχής του. Δεν φρονούμεν ότι ο πνευματικώτατος και εξαϋλωμένος αυτός νους έκαμνεν αισθητικήν του λόγου. Διότι όσον η ψυχή υψούται προς τα θεία και άϋλα, τόσον καθίσταται θεωρητική, βλέπουσα ασχηματίστως και ανειδέως.\nΕξ ίσου με τους Καππαδόκας Πατέρας επολέμησε τας αιρέσεις, τον Ιουδαϊσμόν και τον Ελληνισμόν. Και εξ ίσου με αυτούς έκλαυσε δια την αντιπνευματικότητα του κλήρου, την κατάπτωσιν των αφορώντων εις την Εκκλησίαν πραγμάτων, και ήλεγξε σφοδρώς την ακολασίαν και αστοργίαν της αριστοκρατίας του πλούτου. Δια την παρρησίαν του αυτήν έπρεπε να καταβάλη το τίμημα.\nΚαι το κατέβαλεν υπερεκπερισσού. Απέθανεν εξόριστος! Τους κακούς Επισκόπους εθεώρει ως πληγήν της Εκκλησίας, αλλ’ ουδέποτε ήλεγξε δημοσίως ειμή αιρετικούς τινας. Αντιθέτως μάλιστα καταφέρεται δριμύτατα κατά των ιεροκατηγόρων: «Τον πνευματικόν δε πατέρα κατηγορών, άξιον είναι νομίζεις σαυτόν επιβήναι των ιερών προθύρων;… Καν γαρ ο βίος αυτών σφόδρα διαβεβλημένος η, συ δε, αν σαυτώ προσέχης, ουδέν παραβλαβήση εις τα εγκεχειρισμένα αυτώ παρά του Θεού». Βεβαίως τα πράγματα σήμερον είναι εντελώς διαφορετικά. Και ο λελογισμένος έλεγχος και επιτρέπεται και επιβάλλεται. Άλλωστε ο ίδιος ο Χρυσόστομος επέτρεπε τον έλεγχον υπό των «προαγομένων εις αγιασμόν» προς όφελος της Εκκλησίας.\nΉτο τόσον τρυφερά ψυχή, ώστε και εις αυτούς τους κύνας συμπεριεφέρετο με ευγένειαν. Αν οι έλεγχοί του ήσαν δριμείς, είτε δημοσίως δια τον λαόν είτε ιδιαιτέρως προς επισκόπους, τούτο ωφείλετο εις το καθήκον του πνευματικού ποιμένος και Πατριάρχου, και εις την μεγάλην αγάπην του.\nΟι πανηγυρικοί λόγοι του είναι αριστουργήματα καλλιτεχνικά και ναοί δογματικής διδασκαλίας. Όταν εξεφώνει αυτούς εις Δεσποτικάς και Θεομητορικάς εορτάς, εσκίρτα, ηγάλλετο, εξήρχετο εαυτού. Εις τας ωραιοτέρας αποστροφάς του λόγου εκραύγαζεν ενθουσιών· «μαίνομαι, μαίνομαι». Και τα πλήθη, εντός του ναού της του Θεού Σοφίας, επευφήμουν και εχειροκρότουν τον ιερόν ρήτορα.\nΟ Βοσσουέτος είπεν, ότι όσον αξίζει ένας λόγος του αγίου Ιωάννου, δεν αξίζει ολόκληρος η πόλις των Παρισίων…\nΈνα θέμα, το οποίον αφορά και εις τους τρεις μεγίστους τούτους Πατέρας, θέμα αντιλεγόμενον, το αφήσαμεν δια το τέλος του αφιερωμένου εις αυτούς άρθρου μας. Έχουν γραφή πολλά δια τούτο, και ημείς δεν θα είπωμεν πλείονα των όσων χρειάζονται, δια να συμπληρωθή ένα άρθρον. Έχει γίνει πολύς λόγος δια την σχέσιν των αγίων τούτων Πατέρων προς την Ελληνικήν φιλοσοφίαν, τα γράμματα, την τέχνην και την επιστήμην. Οι υπέρ της απόψεως ότι ήσαν λάτρεις της Ελληνικής φιλοσοφίας—δι’ ον λόγον και εν Ελλάδι τιμώνται υπό της Ελληνικής παιδείας—επικαλούνται τας εις Αθήνας σπουδάς των. Αλλά το επιχείρημα είναι άνευ αξίας, επί τω λόγω ότι και οι τρεις δεν ήσαν ακόμη μέλη της Εκκλησίας. Εκείνο δε το οποίον βαρύνει, είναι αι ιδέαι των κατά την ώριμον ηλικίαν των, αι οποίαι εκτίθενται εις τα συγγράμματά των. Εις αυτά, τοιαύτη λατρεία ουδαμού φαίνεται. Αντιθέτως, βλέπομεν καταφοράν και των τριών κατά της Ελληνικής φιλοσοφίας. Ο Γρηγόριος ονομάζει «κύνας» τους φιλοσόφους, ο Μ. Βασίλειος αποκλαίεται δια την απώλειαν του χρόνου του σπουδάζων εις Αθήνας—«ενηφάνισα την νεότητά μου»--ο δε Χρυσόστομος έγραψεν ολοκλήρους λόγους κατά της Ελληνικής φιλοσοφίας.\nΑλλά τι θα ωφελούντο από τας πνευματικάς κατακτήσεις της κλασσικής Ελλάδος; Τας πεπλανημένας κοσμοθεωρίας των, τας οποίας κατεδίκασεν η Εκκλησία; Την φιλοσοφίαν, την οποίαν απέδειξε μωρίαν ο Χριστός; Ο Γρηγόριος λέγει: «ημείς φιλοσοφούμεν ουχί αριστοτελικώς, αλλά αλευτικώς». Από τα μαθηματικά, την γεωμετρίαν, την αστρονομίαν; Αλλά ο Χριστιανισμός δεν τα χρειάζεται αυτά, ειμή ως εκγύμνασιν του νου. Και, όπως λέγει ο άγιος Γρηγόριος ο Παλαμάς, «η προς ταύτα σχολή γυμνάζει προς οξυωπίαν τον της ψυχής οφθαλμόν». Μόνον αυτό. Η αστρονομία διδάσκει ό,τι βλέπει με τα εκάστοτε μέσα που διαθέτει. Αλλ’ οι χριστιανοί βλέπουν πολύ πέραν των αστρικών κόσμων των οκτώ πεντάκις εκατομμυρίων ετών φωτός, που έφθασαν ήδη τα τηλεσκόπια. Οι πιστοί «ελέγχουν τα μη βλεπόμενα». Και την ιατρικήν δεν είχον οι τρεις Ιεράρχαι εν πολλή εκτιμήσει. Αυτός ο Μ. Βασίλειος, εις την ομιλίαν του περί ιατρικής τέχνης, δεν διαβάλλει μεν αυτήν, αλλά επιτιμά τους ελπίζοντας εις αυτήν. Διότι παραδέχεται ότι «ου πάντα φύσεώς εισιν αρρωστήματα… πολλάκις γαρ και μάστιγες αμαρτημάτων εισίν», οπότε οφείλομεν να ζητώμεν από τον Θεόν την ίασιν, χρησιμοποιούντες και τα φάρμακα και τα μέσα της Ιατρικής, όπως ο Εζεκίας την «παλάθην των σύκων».\nΉσαν δεινοί του λόγου χειρισταί οι τρεις Ιεράρχαι. Αλλά δεν ηγάπησαν την ρητορείαν. Την γνώσιν των γλωσσικών κανόνων επεδίωξαν ως και την ρητορείαν εν τη νεότητί των. Αν και αι επιστολαί του Αποστόλου Παύλου, που ρέουν μέλι και γάλα, έχουν γραφή από «ιδιώτην τω λόγω». Αλλά πόση έλξις, πόσον κάλλος, πως ομιλούν βαθέως εις την ψυχήν! Η ρητορική τέχνη μέχρις ενός ορίου είναι απαραίτητος. Μέχρι του ορίου της διατάξεως της ύλης μιας ομιλίας, εξασφαλιζούσης τον συνειρμόν των ιδεών. Πέραν του ορίου αυτού η τέχνη, ως τεχνητόν πλάσμα, ελαττώνει την γοητείαν του πηγαίου λόγου και δεσμεύει την ελευθερίαν της εμπνεύσεως. Αλλά η τέχνη, προκειμένου δια τους αγίους μας, απορροφάται από τους καταρράκτας της κατ’ έλλαμψιν θείας εμπνεύσεώς των.\nΑυτός ο θεολόγος Γρηγόριος, ελέγχων τον ομώνυμόν του Επίσκοπον Νύσσης, δια την αγάπην του προς την κλασσικήν—Πλατωνικήν –φιλοσοφίαν, γράφει· «… ρήτωρ ακούειν μάλλον ή χριστιανός ηθέλησας; αλλ’ έκνηψον οψέ γουν και προς σεαυτόν επάνελθε… και μη μοι τα κομψά ταύτα και ρητορικά ρήματα είποις: τι δε, ουκ εχριστιάνιζον ρητορεύων; ουδαμώς, ω θαυμάσιε…».\nΕν τοιαύτη περιπτώσει από ποίου σημείου αρχίζει και που τελειώνει η σχέσις των τριών Ιεραρχών προς την κλασσικήν παιδείαν; Θα απαντήσωμεν με μίαν φράσιν του θεολόγου Γρηγορίου προς τον Μ. Αθανάσιον· «… τούτ’ εκ των έξω κερδήσαι λόγων, το συνιδείν, ων υπεριδείν εδοκίμασε και απήλαυσε μόνον το παριδείν και εσχηκέναι τον Χριστόν προετίμησεν».\nΑι ανωτέρω σκέψεις αποτελούν αντικείμενον ευρυτάτης αναπτύξεως του θέματος. Αλλά ο χώρος δια την σκιαγράφησιν των μεγάλων τούτων Πατέρων της Εκκλησίας εξηντλήθη. Εις ημάς απόκειται όπως, δια της εργασίας των εντολών του Κυρίου, φωτισθώμεν τας καρδίας, δια να γνωρίσωμεν δια μυστικής πείρας τον Χριστόν· και τότε και ημείς θα γίνωμεν φωστήρες, έκαστος «κατά το μέτρον της πίστεως», καθώς οι τρεις μέγιστοι φωστήρες της τρισηλίου Θεότητος. Και εντεύθεν θα κληρονομήσωμεν, ως αυτοί, την ουράνιον βασιλείαν, δια πρεσβειών των. Αμήν.


ΔΙΕΘΝΗΣ ΔΡΑΣΗ - ΝΕΔΗΣΥ - Τώρα μετράνε οι πράξεις\nΤο YEPP (Youth of the European People's Party) αποτελεί την επίσημη Νεολαία του Ευρωπαϊκού Λαϊκού Κόμματος και αποτελεί την ευρωπαϊκή πλατφόρμα όλων των οργανώσεων νεολαίας των Χριστιανοδημοκρατικών και Συντηρητικών κομμάτων της Ευρώπης. Οι αποφάσεις του YEPP έχουν βαρύνουσα σημασία στο Ευρωπαϊκό Λαϊκό Κόμμα, μέσω του οποίου προωθούνται στο Ευρωπαϊκό Kοινοβούλιο.\nΤο YEPP ως η επίσημη νεολαία του Ευρωπαϊκού Λαϊκού Κόμματος, εκπροσωπεί εκατομμύρια ευρωπαίους νέους, ενώ οι σύνεδροι είναι ηγετικά στελέχη στις οργανώσεις νεολαίας τους και στα κόμματα των χωρών από τις οποίες προέρχονται. Πολλά εκ των μελών του YEPP είναι σήμερα μέλη των εθνικών κοινοβουλίων τους, στελέχη κομμάτων και αξιωματούχοι ευρωπαϊκών κυβερνήσεων.\nΗ ΝΕΔΗΣΥ, μέσω του Χριστόδουλου Ιωάννου, κατέχει σήμερα τη θέση του Αντιπροέδρου της εν λόγω οργάνωσης και αποτελεί τη μεγαλύτερη επιτυχία που επιτεύχθηκε στα χρονικά των νεολαιών της Κύπρου σε Ευρωπαϊκό επίπεδο.\nΗ ΝΕΔΗΣΥ συμμετέχει στην Ένωση Ευρωπαίων Δημοκρατών Φοιτητών με το φοιτητικό της τμήμα, την Φ.Π.Κ ΠΡΩΤΟΠΟΡΙΑ.\nΗ Φ.Π.Κ ΠΡΩΤΟΠΟΡΙΑ, θεωρεί ότι είναι εκ των ων ουκ άνευ η ενεργή συμμετοχή της σε Ευρωπαϊκούς Οργανισμούς, αφού δημιουργεί εκείνα τα κανάλια επικοινωνίας με τους ευρωπαίους νέους εταίρους που αποκτά μια αξιοπρεπή παρουσία και εμπειρία στα ευρωπαϊκά fora.\nΣτην προσπάθεια μας αυτή η φοιτητική μας παράταξη, συμμετέχει ενεργά ως πλήρες μέλος στην Ένωση Ευρωπαίων Δημοκρατών Φοιτητών (EDS) - τη φοιτητική οργάνωση του Ευρωπαικού Λαικού Κόμματος, του οποίου είναι μέλος ο Δημοκρατικός Συναγερμός - κατέχοντας μάλιστα μία εκ των οκτώ θέσεων αντιπροεδρίας τηςΈνωσης.\nΣτην EDS μετέχουν όλες οι φοιτητικές παρατάξεις που ιδεολογικά ανήκουν στο χώρο του κέντρου και της δεξιάς (Φιλελεύθεροι, Χριστιανοδημοκράτες).\nΤο 1961 δημιουργήθηκε για πρώτη φορά η ευρωπαϊκή φοιτητική οργάνωση E.D.S (EUROPEAN DEMOCRAT STUDENTS). Σκοπός της να προάγει την αδελφοσύνη και την συνεργασία μεταξύ των φοιτητών της Ευρώπης εντός και εκτός των συνόρων της τότε νεοσυσταθείσας Ευρωπαϊκής Ένωσης. Με τη δημιουργία του E.P.P (EUROPEAN PEOPLE’S PARTY – Ευρωπαϊκό Λαϊκό Κόμμα), στο οποίο μετέχει και ο ΔΗ.ΣΥ. από το 2004, το EDS αποτελεί επίσημα το φοιτητικό οργανισμό του, ο οποίος «στεγάζει» όλες τις κεντροδεξιές, χριστιανοδημοκρατικές φοιτητικές παρατάξεις της Ευρώπης.\nΗ Φ.Π.Κ ΠΡΩΤΟΠΟΡΙΑ ως πλήρες μέλος, συμμετέχει ενεργά στα ευρωπαϊκά φοιτητικά δρώμενα, κατέχοντας επί σειρά ετών τις υψηλότερες θέσεις στην ιεραρχία. Συγκεκριμένα από το 2003 μέχρι το 2005 η Πρωτοπορία βρισκόταν επικεφαλής του οργανισμού με τον Αλέξανδρο Σίνκα στην προεδρία, και από το 2005 μέχρι πρόσφατα κατείχαμε τη θέση του αντιπροέδρου.\nΗ ενεργή συμμετοχή, μας εξασφαλίζει την προβολή του εθνικού μας προβλήματος μέσα από ψηφίσματα και συζητήσεις οι οποίες μεταφέρονται αυτούσιες στο E.P.P. δείχνοντας το ενδιαφέρον των ευρωπαίων φοιτητών για το Κυπριακό. Δεν μείναμε ποτέ όμως περιορισμένοι στο δικό μας πρόβλημα, αλλά πρωτοστατήσαμε στην προβολή για την επίλυση προβλημάτων σε πολλές άλλες χώρες, με πιο πρόσφατα παραδείγματα τα ψηφίσματα για τον πόλεμο στη Γεωργία, τη δικτατορία στη Λευκορωσία και τον αγώνα των μοναχών για το Θιβέτ.\nΜέσα από την έπαλξη της EDS, η ΠΡΩΤΟΠΟΡΙΑ δίνει συνάμα δυναμικά το παρών της στις διαδικασίες που αφορούν στην ευρωπαϊκή ολοκλήρωση. Συμμετέχει στην προσπάθεια για ενδυνάμωση των σχέσεων μεταξύ των νέων της Ευρώπης, καταθέτει εισηγήσεις για τα προβλήματα των νέων, συμβάλλει στην ενίσχυση της ευρωπαϊκής προοπτικής της Κύπρου, ενώ επιτυγχάνει σε κάθε συνέδριο της EDS την έκδοση θετικών ψηφισμάτων για το Κυπριακό.\nΗ συμμετοχή της Φ.Π.Κ. Πρωτοπορίας στα ευρωπαϊκά φοιτητικά δρώμενα δεν είναι ένα τυχαίο γεγονός, αλλά μια σταθερή αξία εδώ και πολλά χρόνια. Μέσα στο διεθνές forum, στόχος μας είναι η προώθηση της εικόνας της πατρίδας μας, για ένα καλύτερο αύριο. Μόνο οι νέοι με ανοιχτό μυαλό μπορούν να χαράξουν καινούργιους δρόμους.\nΗ Δημοκρατική Κοινότητα Νέων Ευρώπης, ιδρύθηκε τον Μάιο του 1964 και πρόκειται για τη διεθνή ομπρέλα των οργανώσεων νεολαίας των Χριστιανοδημοκρατών, Συντηρητικών και άλλων όμορων κομμάτων της Ευρώπης. Αριθμώντας 35 μέλη οργανώσεις νεολαίων και πάνω από ένα εκατομμύριο μέλη στο μητρώο της, η DEMYC αποτελεί σήμερα μια από τις πλέον ισχυρές πολιτικές οργανώσεις νεολαίας. Η οργάνωση δομείται σε Διοικητικό Συμβούλιο αποτελούμενο από τον Πρόεδρο, πέντε Αντιπροέδρους, και τον Γενικό Γραμματέα. Το Διοικητικό Συμβούλιο καθώς επίσης και οι ελεγκτές, εκλέγονται από το κογκρέσο που συνέρχεται κάθε δυο χρόνια.\nΣτόχος της οργάνωσης, είναι η περαιτέρω εμβάθυνση και ενίσχυση των σχέσεων μεταξύ των οργανώσεων – μελών της, προερχόμενων από διάφορες Ευρωπαϊκές χώρες, συμβάλλοντας έτσι στην υλοποίηση της μεγάλης ιδέας της «Ενωμένης Ευρώπης».\nΑπό το 1973 η DEMYC, συμμετέχει με συμβουλευτικό ρόλο στο Ευρωπαϊκό Συμβούλιο και εκπροσωπεί ανελλιπώς τα μέλη της στις διάφορες διοργανώσεις του Ευρωπαϊκού Κέντρου Νεολαίας και του Ευρωπαϊκού Οργανισμού Νεολαίας, μιας πλατφόρμας οργανώσεων νεολαίας από όλη την Ευρώπη, που προωθεί τα συμφέροντα των Ευρωπαίων νέων στην Ευρωπαϊκή Ένωση, στο Ευρωπαϊκό Συμβούλιο και στον Οργανισμό Ηνωμένων Εθνών, του οποίου η DEMYC αποτελεί πλήρες μέλος. Παράλληλα, η DEMYC συμμετέχει ενεργά στην Ένωση Ευρωπαίων Δημοκρατών (E.D.U.) από το 1979 συμβάλλοντας στη χάραξη και υλοποίηση της πολιτικής της.\nΚάθε χρόνο η DEMYC διοργανώνει αριθμό σεμιναρίων σε διάφορα μέρη της Ευρώπης και της ευρύτερης περιοχής. Κάθε σεμινάριο ασχολείται με επίκαιρα και φλέγοντα θέματα που απασχολούν τους νέους της Ευρώπης και σ’ αυτά συμμετέχουν μεγάλος αριθμός μελών της. Παράλληλα διοργανώνει ή συμμετέχει κατά διαστήματα Πανευρωπαϊκές εκστρατείες και διοργανώνει εκπαιδευτικές επισκέψεις σε διάφορες χώρες παγκοσμίως.\nΗ ΝΕΔΗΣΥ κατέχει σήμερα τη θέση του Αντιπροέδρου της εν λόγω οργάνωσης με τον Λοϊζο Μιχαήλ.\nΗ Διεθνής Δημοκρατική Ένωση Νεολαιών (IYDU) είναι μια παγκόσμια συμμαχία των κεντροδεξιών πολιτικών οργανώσεων νεολαίας. Αρχικά δημιουργήθηκε το 1981 και ιδρύθηκε το 1991, η IYDU απαριθμεί 127 πλήρη μέλη και παρατηρητές από περισσότερες από 80 χώρες και είναι η πτέρυγα της νεολαίας της Διεθνούς Δημοκρατικής Ένωσης (IDU). Η IYDU έχει την έδρα της στο Όσλο, Νορβηγία.\nΒασικές αξίες του οργανισμού, όπως η δημοκρατία, ο σεβασμός των ανθρωπίνων δικαιωμάτων, των ελεύθερων αγορών και του ελεύθερου εμπορίου:\nΗ IYDU πιστεύει ότι η πραγματική δημοκρατία, με ισχυρές ρίζες σε μια πλήρως συμμετέχουσα κοινότητα, είναι η μόνη βιώσιμη μορφή διακυβέρνησης.\nΗ IYDU πιστεύει ότι είναι ένα βασικό ανθρώπινο δικαίωμα να ζει κανείς χωρίς φωβοδιώξεις, ιδίως για λόγους φυλετικούς, θρησκείας ή φύλου. Αυτή η βασική ελευθερία είναι προϋπόθεση χωρίς την οποία άλλα ανθρώπινα δικαιώματα δεν μπορεί να υπάρξουν. Όταν υπάρχει ελευθερία από τον φόβο, όλες οι απόψεις μπορούν ναεκφραστούν. Μόνο τότε μπορεί να ανθίσει η πραγματική δημοκρατία.\nΗ IYDU πιστεύει ότι οι ελεύθερες αγορές δημιουργούν ελεύθερουςανθρώπους, αφού οι ελεύθερες αγορές είναι ο μόνος τρόπος για να οικοδομήσουμε ένα σύστημα που προάγει τη δημιουργικότητα, υποστηρίζει την οικονομικήανάπτυξη, και εξασφαλίζει την ατομική ελευθερία που στηρίζει όλα τα ανθρώπινα δικαιώματα.\nΗ IYDU είναι μέγας υποστηριχτής φιλοσοφίας του ελεύθερου εμπορίου μεταξύ των κρατών καθώς μόνο με το ελεύθερο εμπόριο έρχεται η πραγματική οικονομική ελευθερία. Ειδικότερα οι συνθήκες φτώχειας και εξαθλίωσης που κυριαρχούν σε ένα εκατομμύριο ανθρώπων τριτοκοσμικών χωρών, μπορούν να αλλάξουν άρδην εάν διαδραμάτιζε κυρίαρχο ρόλο το εμπόριο.\nΚάθε χρόνο η IYDU φιλοξενεί το Forum ελευθερίας για τις οργανώσεις – μέλη της με εκπαιδευτικές επισκέψεις στο εξωτερικό. Πολλοί συμμετέχοντες στα συνέδρια του IYDU έχουν εξελιχθεί σε υπουργοί, βουλευτές, σύμβουλοι και ηγέτες στα κράτη τους.


GOLDFIX 80 WP (Μυκητοκτόνα)- καλλιεργητικές οδηγίες / εγκρίσεις φυτοφαρμάκων\nGOLDFIX 80 WP\nΧρήση του μυκητοκτόνου GOLDFIX 80 WP\nΤο GOLDFIX είναι ένα προστατευτικό μυκητοκτόνο. Η πρώτη εφαρμογή είναι καλό να γίνεται αμέσως πριν την προβλεπόμενη εμφάνιση της ασθένειας. Οι εφαρμογές επαναλαμβάνονται σύμφωνα με τα συνιστώμενα μεσοδιαστήματα ψεκασμών για το χρονικό διάστημα κατά το οποίο απαιτείται προστασία.\nΝα μη χρησιμοποιούνται ως τροφή τα αμπελόφυλλα σε περίπτωση χρήσης του GOLDFIX 80 WP.\nΤο GOLDFIX πρέπει να χρησιμοποιείται προκειμένου να αποφευχθεί η ανάπτυξη ανθεκτικότητας σε μυκητοκτόνα με εξειδικευμένο τρόπο δράσης.


Τρόποι Πληρωμής | SCK Sports\nα) Εξοφλείστε την παραγγελία σας με την παράδοση της, στο χώρο σας.\nΌταν πληρώνετε στον διανομέα μπορείτε να πληρώσετε μόνο με μετρητά. Αν παραλάβετε από κατάστημα της courier μπορείτε να πληρώσετε είτε με μετρητά είτε με πιστωτική/χρεωστική κάρτα.\nβ) Εξοφλείτε και παραλαμβάνετε την παραγγελία σας σε ένα από τα συνεργαζόμενα καταστήματα.\nΜπορείτε να επιλέξετε να πληρώσετε και να παραλάβετε σε ένα από τα συνεργαζόμενα καταστήματα σε όλη την Ελλάδα.\nΗ δυνατότητα πληρωμής με αντικαταβολή ισχύει για παραγγελίες που η παράδοση τους πραγματοποιείται ΜΟΝΟΝ με εταιρεία courier ή με τον συνεργάτη μας και όχι με μεταφορική εταιρεία.\nΠληρώστε online στο ασφαλές περιβάλλον πληρωμών 3D Secure της Eurobank EFG\nΜπορείτε να πληρώσετε με χρεωστική, πιστωτική και προπληρωμένη κάρτα στο ασφαλές περιβάλλον πληρωμών 3D Secure της Eurobank EFG. Δεχόμαστε Mastercard, Visa Electron, Maestro, Visa.\nΤο sck.gr δεν συλλέγει, ούτε αποθηκεύει με οποιοδήποτε τρόπο τα στοιχεία της κάρτας σας. Η συναλλαγή πραγματοποιείται σε κρυπτογραφημένο SSL ασφαλές σύστημα της Τράπεζας Eurobank μέσω ανακατεύθυνσης σε ασφαλές περιβάλλον 3D Secure Server της τράπεζας.\nΠληρωμή μέσω κατάθεσης σε έναν από τους τραπεζικούς μας λογαριασμούς\nΕπιλέγοντας ως τρόπο πληρωμής την κατάθεση σε τραπεζικό λογαριασμό κάνετε μεταφορά ή κατάθεση το ακριβές ποσό των χρημάτων σε έναν από τους ακόλουθους λογαριασμούς, με όνομα δικαιούχου:\nΚατσαρέας και ΣΙΑ ΟΕ\nΑριθμός λογαριασμού: 00410000080200384112\nIBAN λογαριασμού: GR8102600410000080200384112\nΑριθμός λογαριασμού: 21144050727\nIBAN λογαριασμού: GR9101102110000021144050727\nΑριθμός λογαριασμού: 5210089860132\nIBAN λογαριασμού: GR58 0172 2100 0052 1008 9860 132\nΑριθμός λογαριασμού: 8480 0233 0000 403\nIBAN λογαριασμού: GR38 0140 8480 8480 0233 0000 403\nΜετά την κατάθεση των χρημάτων παρακαλούμε επικοινωνήστε μαζί μας στέλνοντας ένα e-mail: στο info@sck.gr ή τηλεφωνήστε μας στο 2310 424 857, δηλώνοντας το ονοματεπώνυμο σας και την τράπεζα που καταθέσατε το ποσό, για να μας γνωστοποιήσετε ότι έγινε η κατάθεση. Αμέσως μόλις ενημερωθεί ο λογαριασμός μας για την εξόφληση της παραγγελίας, αυτή θα εκτελεστεί άμεσα.\nΓια το συγκεκριμένο τρόπο πληρωμής, η παραγγελία σας παραμένει σε κατάσταση «αναμονής» μετά την καταχώρησή της, μέχρι να επιβεβαιωθεί η κατάθεση. Η παραγγελίας σας δεσμεύεται για τρεις εργάσιμες ημέρες. Σε περίπτωση που δεν γίνει κατάθεση σε αυτό το διάστημα, ακυρώνεται αυτόματα.\n4. Πληρωμή κατά την παραλαβή από συνεργαζόμενο κατάστημα\nΙσχύει η παράμετρος 1β.\nΤο sck.gr θα επικοινωνήσει μαζί σας πριν την αποστολή της παραγγελίας για πληρωμή και παραλαβή από συνεργαζόμενο κατάστημα για να επιβεβαιώσει την παραγγελία σας.\nΘα πρέπει να γνωρίζεται και να αποδεχτείτε στους όρους χρήσης ότι τα προσωπικά σας στοιχεία (όνομα, διεύθυνση, τηλέφωνο) θα γνωστοποιηθούν στο κατάστημα που έχετε επιλέξει να πληρώσετε και να παραλάβετε την παραγγελία σας.


Η επιτυχής έκδοση και τα υψηλά spreads\nΗ χθεσινή έκδοση πενταετούς διάρκειας ομολόγων ήταν αναμφίβολα επιτυχής.\nΣυγκεντρώθηκαν προσφορές ύψους 25 δισ. ευρώ και το Δημόσιο τελικώς άντλησε 8 δισ. ευρώ.\nΗ Ελλάδα απέδειξε ότι μπορεί να αναχρηματοδοτήσει ομαλά φέτος το χρέος της παρά τη δυσπιστία των αγορών για το πόσο εφαρμόσιμο είναι το Πρόγραμμα Σταθερότητας και Ανάπτυξης.\nΕξ ου και τα πρώτα σχετικά εύσημα από τη Moody's.\nΑπό την άλλη, όμως, το κόστος της έκδοσης ήταν "τσουχτερό" καθώς\nδιαμορφώθηκε στο mid-swap συν 350 μονάδες βάσης. Ήτοι, απόδοση πέριξ του 6,2%.\nΗ ακριβή τιμολόγηση είχε ως αποτέλεσμα τα spreads των δεκαετών να επανέλθουν έπειτα από ένα μικρό μάζεμα στην περιοχή των 300 μονάδων βάσης.\nΠώς εξηγείται το ακριβό κόστος παρά τη συγκέντρωση προσφορών 25 δισ. ευρώ;\nΑφενός από την εντεινόμενη δυσπιστία των αγορών έναντι της κυβερνητικής αποτελεσματικότητας και αφετέρου από την αγορά νέων ομολόγων για το κλείσιμο υφιστάμενων short θέσεων.\nΗ τελευταία πρακτική εξηγεί και γιατί υπήρξαν τόσο πολλές προσφορές με απόδοση που ξεπερνούσε και το 6,8%!\nΣτη 1 το μεσημέρι είχαν συγκεντρωθεί προσφορές συνολικής αξίας περίπου 16 δισ. ευρώ, όμως η τιμολόγηση της έκδοσης έβγαζε απόδοση 6,5%, που απείχε σημαντικά από τον στόχο του 6%.\nΜέρος όσων διατηρούν ανοικτές θέσεις πώλησης πόνταρε σε μια καλή τιμολόγηση για να τις κλείσει μέσω reverse repos.\nΓι' αυτό και η διατραπεζική αγορά δεν αντέδρασε στο καλό νέο της ευχερούς κάλυψης της έκδοσης.\nΑν η κυβέρνηση αξιοποιήσει την τελευταία παράταση που της χαρίζουν οι ιδιάζουσες συνθήκες των αγορών, λαμβάνοντας μέτρα που ικανοποιούν τις αγορές, τότε η χθεσινή έκδοση ενδέχεται να αποτελέσει την αφετηρία σταδιακής αναστροφής του αρνητικού κλίματος για την Ελλάδα.\nΚάτι που θα αποτυπωθεί άμεσα στα spreads των ομολόγων καθώς οι "σορτάκηδες" θα αναγκαστούν να τις κλείσουν άρον-άρον και όχι με την πολυτέλεια των νέων ακριβών για το Δημόσιο εκδόσεων.\nSciens: Ακίνητα στις ΗΠΑ, ΑΜΚ και placement\nΗ κοινοπρακτική έκδοση και το παρασκήνιο\nΗ σχέση ΟΠΑΠ-Intralot και η ..Capital


Άλλοι άνθρωποι, άλλα ήθη | ΧΑΡΗΣ ΚΑΛΛΕΡΓΗΣ\nΆλλοι άνθρωποι, άλλα ήθη\n01/10/2007 στις 12:14 πμ\t(ΔΙΑΦΟΡΑ, ΚΟΙΝΩΝΙΑ, RUNNING)\nΜε την συμμετοχή 323 αθλητών και αθλητριών και με αφετηρία τα Προπύλαια της Ακρόπολης πραγματοποιήθηκε και φέτος το 25ο Σπάρταθλον. Πρόκειται για αγώνα δρόμου 246 χιλιομέτρων που τερμάτισε στη Σπάρτη μπροστά στο άγαλμα του Λεωνίδα. Για την ιστορία ο Αμερικανός Scott Jurek κέρδισε και το φετινό Σπάρταθλον, σε συνολικό χρόνο 23:12:14. Θα σταθώ μόνο σε 2-3 παρατηρήσεις που έχω να κάνω.\nΟ δρομέας από την Ολλανδία Jan-Albert Lantink που αγωνίστηκε στο Σπάρταθλον πρόσφερε το ποσό των 10.000 ευρώ στους πυροπαθείς, αποδεικνύοντας έμπρακτα την ευαισθητοποίηση των δρομέων σε κοινωνικά ζητήματα. Ο Lantink παρέδωσε μετά το τέλος του αγώνα σε εκπροσώπους της Νομαρχίας Λακωνίας την επιταγή των 10.000 ευρώ.\nΔεύτερος τερμάτισε ο Kurylo σε 24:29:41. Ο Piotr Kurylo, προπορευόταν για το μεγαλύτερο διάστημα του αγώνα αλλά ξαφνικά αντιμετώπισε πολύ μεγάλο πρόβλημα με το στομάχι του με αποτέλεσμα να αναγκαστεί να επιβραδύνει το ρυθμό του. Αυτό που έχει σημασία είναι ότι κατάφερε να τερματίσει παίρνοντας μάλιστα την 2η θέση. Αυτό όμως που ο περισσότερος κόσμος δεν γνωρίζει είναι το πάθος του για να συμμετάσχει στον αγώνα. Ο Piotr Kurylo ο 35χρονος οικοδόμος κατάφερε να έρθει με τα πόδια από την πατρίδα του Πολωνία διανύοντας περίπου απόσταση 3.000 χιλιόμετρων, έχοντας μάλιστα δεμένο στο κορμί του ένα μικρό καρότσι με τις αποσκευές του. Αφού έφθασε στην Αθήνα έτρεξε και τα 246 χιλιόμετρα του Σπάρταθλου!\nΤέλος θέλω να σας πω ότι η συντριπτική πλειοψηφία των δρομέων ήταν ξένοι, αρκετοί από πολύ μακρινές χώρες όπως η Ιαπωνία. Φαντάζομαι ότι έκαναν αρκετή οικονομία όλο τον χρόνο για να μπορέσουν να καλύψουν τα τεράστια έξοδα τους, άφησαν πίσω τις δουλειές τους, τις οικογένειες τους, αγαπημένα πρόσωπα και φίλους για να έρθουν να τρέξουν στην ιστορική διαδρομή Αθήνα – Σπάρτη με ένα και μόνο έπαθλο. Ένα κλαδί ελιάς και ένα ποτήρι νερό από τον ποταμό Ευρώτα.


Χάρης Παναγιώτου 1936- Ελληνικός κινηματογράφος\nΑρχικήHθοποιοίΧάρης Παναγιώτου 1936-\nΝίκος Ρίζος (1924-1999)\nΟ Χάρης Παναγιώτου έγινε γνωστός από την ταινία «Υπάρχει και φιλότιμο» του 1965. Πρωταγωνιστής σε αυτή ήταν ο γνωστός ηθοποιός, τον οποίο λάτρευε ο κόσμος, ο Λάμπρος Κωνσταντάρας. Είχε το ρόλο του Ανδρέα Μαυρογιαλούρου.\nΟ Χάρης Παναγιώτου παρέμεινε στη συνείδηση του κοινού ως ο Πανάγος, το τίμιο παιδί που ενημέρωσε τον Μαυρογιαλούρο για τις μίζες και τις παρατυπίες που ακολούθησε ο μεγάλος πολιτικός. Σύμφωνα με την υπόθεση της ταινίας, ήταν παντρεμένος με την Κατίνα, η οποία ήταν έτοιμη να γεννήσει.\nΟ Χάρης Παναγιώτου γεννήθηκε στην Αλεξάνδρεια της Αιγύπτου το 1936. Σπούδασε υποκριτική στη Δραματική Σχολή του Εθνικού Θεάτρου. Ο πρώτος ρόλος του στη Φίνος Φιλμ ήταν στην ταινία «Υπάρχει και Φιλότιμο» του Αλέκου Σακελλάριου. Ο ηθοποιός διετέλεσε επίσης καλλιτεχνικός διευθυντής του ΔΗΠΕΘΕ Σερρών. Ήταν και ειδικός σύμβουλος της καλλιτεχνικής διεύθυνσης του Εθνικού Θεάτρου.\nΗ Έφη Οικονόμου περιέγραψε το 2001 την πρώτη τους συνάντηση. Γνώρισε τον Παναγιώτου, το 1970, σε παράσταση στο Άλσος Παγκρατίου.\nΚατά τη διάρκεια της φωτογράφισης, η Οικονόμου ζήτησε από τον Παναγιώτου να της πάρει ένα παγωτό. Έπειτα, πραγματοποιήθηκε ένα ραντεβού στο Λυκαβηττό. «Είχε μια πολύ ωραία φωνή, κι έτσι όπως ήταν ο Λυκαβηττός τη νύχτα και η φωνή του Παναγιώτου, την έπαθα», ανέφερε.\n«Όσοι δεν ξέρουν την Έφη δεν ξέρουν πόσο παιδί είναι”, ανέφερε ο Χάρης Παναγιώτου εκφράζοντας τον θαυμασμό του για τη σύζυγό του. “Δεν είχαμε παίξει ποτέ μαζί, όμως ήξερα την Έφη Οικονόμου την κορμάρα» είπε επίσης, με χιούμορ. Παντρεύτηκαν το 1974 και έμειναν μαζί μέχρι τον θάνατο της ηθοποιού, δηλαδή το 2016.\nΗ Έφη Οικονόμου έφυγε από τη ζωή σε ηλικία 79 ετών. Ο Χάρης Παναγιώτου βυθίστηκε στη θλίψη. Επίσης, είχε παντρευτεί και με τη Γιώτα Σοϊμίρη, με την οποία απέκτησε τρεις κόρες. Έως το τέλος της καριέρας του έπαιξε συνολικά σε δεκαέξι ταινίες, καθώς και σε πλήθος θεατρικών παραστάσεων.\nΧάρης Παναγιώτου: Φιλμογραφία\n1974 Αγάπη μου, παγόβουνο\n1979 Μια Μαρία… σε τιμή ευκαιρίας\n1970 Η λιτανεία των ηρώων\n1978 Αγώνας χωρίς τέλος\n1979 Προσκλητήριο στη μάνα\n1986 Παπαμανούλι… …αγάπη μου\n1987 Ο Κέρβερος και το δόλωμα\n1978|1978 Ο ταξιτζής: Η μάνα ΥΕΝΕΔ\n1978|1978 Ο ταξιτζής: Ο απατεώνας ΥΕΝΕΔ\n1979|1979 Ο ταξιτζής: Ένας ταξιτζής από τ’ αλώνια ΥΕΝΕΔ\n1979|1979 Ο ταξιτζής: Το οικόπεδο ΥΕΝΕΔ\n1979|1979 Ο ταξιτζής: Χειμωνιάτικο πρωινό ΥΕΝΕΔ\n1981|1981 Τ’ ανάποδα ΕΡΤ\n1987|1987 Του κουτιού τα παραμύθια ΕΤ1\n1995|1995 Τα δελφινάκια του Αμβρακικού ΕΤ1\nΤου Δημήτρη Μπιτολά


ΕΚΔΡΟΜΗ ΣΤΗΝ ΗΠΕΙΡΟ 4/06-7/06/18 – ΔΗΜΟΤΙΚΟ ΛΑΙΚΟ ΠΑΝΕΠΙΣΤΗΜΙΟ\nΚατά τις ημέρες 4/06-7/06/18 πραγματοποιήθηκε με μεγάλη επιτυχία, η ετήσια μεγάλη εκδρομή του Πανεπιστημίου μας για το τρέχον ακαδημαικό έτος, με προορισμό την μοναδική και υπέροχη Ήπειρο.\nΕπισκεφθήκαμε τα Γιάννενα, το Μουσείο Πολέμου 40-41, το Μουσείο Βρέλη, το νησάκι των Ιωαννίνων και το Μουσείο του Αλή Πασά, και πραγματοποιήσαμε βραδυνή έξοδο σε ταβέρνα με ζωντανή μουσική στα Γιάννενα.\nΣτη συνέχεια την επόμενη ημέρα, ανεβήκαμε στα Ζαγοροχώρια, και συγκεκριμένα\nστην Αρίστη Ιωαννίνων, ένα υπέροχο χωριό με πέτρινα σπίτια,\nστην Κόνιτσα με το μονότοξο πέτρινο γεφύρι της,\nστο Μονοδένδρι με την χαράδρα του Βίκου,\nστη Βωβούσα με το γεφύρι της και\nστην λίμνη με τα νούφαρα καθώς και στην υπέροχη τεχνητή Λίμνη πηγών του Αώου όπου θαυμάσαμε το τοπίο και την φυσική ομορφιά.\nΤην επόμενη ημέρα κάναμε ημερήσια εκδρομή στον Εθνικό Δρυμό της Πίνδου, στη Βάλια Κάλντα όπου είχαμε μια εξαιρετική ξενάγηση από τοπικό τουριστικό γραφείο των Γρεβενών και από τον εκλεκτό επιστήμονα Απόστολο Διανέλλο που μας μίλησε για τη χλωρίδα και πανίδα της περιοχής. Κάναμε πικ νικ στο δάσος και περιηγηθήκαμε στη κοιλάδα με τζιπ του γραφείου. Μια υπέροχη εκδρομή και εμπειρία !\nΤέλος επισκεφθήκαμε και διανυκτερεύσαμε στο υπέροχο Μέτσοβο, με την εκλεκτή κουζίνα του, και την επομένη στην επιστροφή μας, θαυμάσαμε τους ορεινούς όγκους των Μετεώρων και τις μονές αυτών, αλλά και την πόλη της Καλαμπάκας. Επισκεφθήκαμε δε, την Μονή του Αγίου Στεφάνου.\nΗ ξεναγός μας ήταν εξαιρετική, μας ενημέρωνε για όλα όσα βλέπαμε στο ταξίδι μας, φρόντισε δε να δούμε επιπλέον τοπία εκτός προγράμματος και την ευχαριστούμε για αυτό.\nΜείναμε όλοι ευχαριστημένοι και ενθουσιασμένοι από την εκδρομή μας, τα υπέροχα τοπία, την φύση, αλλά και την καλή παρέα.\nΡαντεβού τον Οκτώβρη, Καλό καλοκαίρι !\nΗ Αντιπρόεδρος των φοιτητών\nΕπίσκεψη του Πανεπιστημίου μας στην έκθεση Van Gogh Alive στο Μέγαρο Μουσικής\nΟ ΚΑΘΗΓΗΤΗΣ Κ. ΚΑΣΙΝΗΣ (ΙΔΡΥΜΑΤΟΣ Κ. ΠΑΛΑΜΑ) ΚΑΙ Ο ΔΗΜΑΡΧΟΣ Β. ΖΟΡΜΠΑΣ ΣΤΗΝ ΑΙΘΟΥΣΑ ΜΑΣ (28 ΝΟΕ. 2019)


Σοκ στην Ορεστιάδα: 70χρονος ασελγούσε σε 15χρονη εν γνώσει της μητέρας της\n23/08/2018, 11:32 26\nΗ υπόθεση καταγγέλθηκε στο «Χαμόγελο του Παιδιού» και οι έρευνες οδήγησαν στη σύλληψη του 70χρονου\nΜία σοκαριστική υπόθεση αποκαλύφθηκε στα Αμπελάκια Ορεστιάδας, μετά από καταγγελία στο «Χαμόγελο του Παιδιού».\nΣύμφωνα με όσα έχουν γίνει γνωστά, ο 70χρονος ασελγούσε σε ένα 15χρονο κορίτσι, σε γνώση της μητέρας της, αλλά και του συντρόφου της μητέρας του κοριτσιού.\nΠοινικοποιουν και τη σχέση ενός ηλικιωμένου με μια κοπέλα τώρα οι φασίστες! Στην αταξικη κοινωνία ο καθένας θα έχει το δικαίωμα να επιλέγει τον/την σύντροφό του/της χωρίς να παίζει ρόλο η ηλικία, το φύλο, η καταγωγή, το κοινωνικό υπόβαθρο.\nΣτην πυρά και η μάνα και ο πατριός και οι πελάτες πορνό γέροι και όχι μόνο.Και η μικρή έχει ευθύνες 15 χρόνων δεν θες να βγεις από αυτό τον βούρκο;Καταγγείλε τους όλους να σωθείς.Ευτυχως που βρέθηκε ένας καλός άνθρωπος ένας άγρυπνος γείτονας.Υπαρχει ακόμα ελπίδα!!!!\nΈγινε συνήθεια πλέον... Τουλάχιστον 1 φορά την εβδομάδα και μια τέτοια είδηση, από αυτές που βγήκαν στο "φως" δηλαδή...\nΑν είχε κλείσει τα 15 η μικρή και το έκανε με τη συναίνεσή της δεν υπάρχει ποινικό αδίκημα.\nΣωστό κι αυτό. Αλλά αν υπήρχε χρηματικό τίμημα δεν ισχύει το όριο των 15, αλλά των 18.\nΡε ξεφτίλα παιδεραστή πόσο διεστραμμένος είσαι και λες ότι δεν είναι ποινικό αδίκημα ο παλιόγερος με το δεκαπεντάχρονο\nΑν υπήρχε 15χρονη που με τη θεληση της πάει με 70χρονο τότε θα έπρεπε να την αναλάβουν ψυχίατροι.\nΟι Βούλγαροι εκπορνεύουν τα παιδιά τους δεκαετίες τώρα, απλά κατηγορούσαν τον κομμουνισμό τότε, τώρα συνεχίζουν αλλά δεν γνωρίζω τι ακριβώς κατηγορούν σήμερα.\nτι κανουν σημερα ????? απολαμβανουν ....... τον καπιταλισμο .....δεν βλεπεις ????? αναγκαζονται να πουλανε τα παιδια τους για να φανε ...τι κανουν .\nΟι πιο πολλοί Βούλγαροι γονείς στέλνουν τα παιδιά τους να σπουδάσουν. Οι υπόλοιπες ευρωπαϊκές χώρες γεμίζουν και με Βούλγαρους επιστήμονες.\nεξο οι ξενοι χαθηκαν οι έλληνες?\nΓια τα μωρά της 15χρονης θα ενδιαφερθεί κανείς; Ποιός θα τα κρατάει, όσο η 15χρονη θα είναι στις εγκαταστάσεις του Χαμόγελου; Ο πατέρας τους; Τον ξέρουν; Είναι σε θέση να τα περιποιηθεί μόνος του; Μήπως θα έπρεπε να βοηθηθεί το Χαμόγελο να φτιάξει για τέτοιεςπεριπτώσεις εγκαταστάσεις, όπου να μένουν οι μητέρες-θύματα μαζί με τα παιδιά τους;\nτα παιδια του συριζα βγηκαν παγανια\nρε ουστ λοατκι συριζαια\nΦωτογραφία της μάνα-τέρας τώρα!\nισοβια και σε μαμα και στον γερο! τοσο απλα.\nΞερω απο κ@λ@δικεια\nΟ βιολογικός πατέρας θα συλληφθεί στο τέλος ασχετως αν την πούλαγε η μανα...Βαζεις στοίχημα\nΗ μητέρα πότε θα συλληφθεί;\nΘα σε φάνε οι φεμιναζι!! Οι γυναίκες και κυρίως οι μανάδες είναι Αγίες, μη χαλάσουμε την εικόνα τους. Πριν λίγες μέρες πάλι είδαμε παρόμοιο περιστατικό αλλά τη φάτσα της μανουλας δεν τη βγάλανε όπως έβγαλαν και τους κακούς άντρες....\nΣτις 32 του μηνός. Οι νόμοι εφαρμόζονται μόνο για άντρες...\nΗ μητέρα του 75χρονου; πράγματι, κι αυτή θα τον θεωρεί παιδί τον κανακάρη της.\n14/10/2019, 20:27 30\n14/10/2019, 19:14 2


Η δυσμένεια της Σίας, η λίστα του ΣΚΑΪ, η αμοιβή του Κανάκη και το μετέωρο βήμα της Μπάγιας στον ΑΝΤ1 - Tina's mess\nΟ Μένιος Φουρθιώτης δεν μένει πια στο… OPEN TV. Κι όμως μπορεί να ταλαιπωρήθηκαν λίγο παραπάνω στο κανάλι της Παιανίας αλλά φαίνεται πως απαλλάχτηκαν. Και λέω φαίνεται γιατί ο Μένανδρος είναι αποφασισμένος να μην τα παρατήσει τόσο εύκολα. Τώρα απειλεί με αποδείξεις και ονόματα να αποκαλύψει πολιτικές παρεμβάσεις για το κόψιμό του από το κανάλι, έστω κι αν μέσα στην αναστάτωση αλλά και τη στενοχώρια του έγραψε λάθος το όνομά του σε post του στο instagram. Μέχρι και το όνομά του θα τον κάνουν να ξεχάσει τον άνθρωπο! Σαν δε ντρέπονται! Πάντως, από ότι μαθαίνω ένα από τα πιο βασικά του επιχειρήματα στο δικαστήριο ήταν οι απολύσεις των συνεργατών του σε περίπτωση που η εκπομπή του κοπεί. Κάτι τέτοιο ωστόσο μέχρι στιγμής δεν φαίνεται να ισχύει, κάτι που αποτέλεσε και το κύριο επιχείρημα του Τζώνη Καλημέρη στο δικαστήριο εκπροσωπώντας το κανάλι.\nPING Σε αναβρασμό βρίσκονται το τελευταίο διάστημα στον ΣΚΑΪ. Από τη μια, το νέο 24ωρο κανάλι που ετοιμάζουν στο Ν. Φάληρο, από την άλλη, τα παράπονα για το κεντρικό δελτίο εισήσεων του σταθμού που δίνουν και παίρνουν, οι αποχωρήσεις και οι επιστροφές. Μάλιστα, πληροφορίες μου αναφέρουν ότι το τελευταίο διάστημα η πόρτα της Εύης Κουτσαφτάκη δεν είναι διάπλατα ανοικτή για τη Σία Κοσιώνη, όπως συνέβαινε στο παρελθόν. Οι σχέσεις των δυο γυναικών παιρνούν κρίση και κανείς δεν είναι σε θέση να γνωρίζει αν θα επανέλθουν ή το χάσμα θα βαθαίνει ολοένα και περισσότερο με αποτέλεσμα να έρθει κάποια στιγμή η πλήρης ρήξη. Ο κατάλογος πάντως με αντικαταστάτες αρχίζει να γεμίζει. Αιτία της δυσμένιας στην οποία έχει περιπέσει η Σία είναι τα χαμηλά ποσοστά τηλεθέασης του κεντρικού δελτίου ειδήσεων, αλλά όχι μόνο αυτό. Πάντως, μην εκπλαγείται αν με το νέο έτος δείτε αλλαγές στο κανάλι που θα τρίβετε τα μάτια σας ακόμα και με αποχωρήσεις στελεχών που έχουν συνδυάσει το όνομά τους με το κανάλι. Κάποιοι, μάλιστα, δεν θεωρούν καθόλου τυχαία την εμφάνιση Μπογδάνου στον ΣΚΑΪ μετά το κόψιμο της εκπομπής του.\nPONG Εδώ η Μπάγια, εκεί η Μπάγια πού είναι η Μπάγια; Στο δυναμικό του ΑΝΤ1 ανήκει η δημοσιογράφος και παρά τα πολλά δημοσιεύματα που την θέλουν τη μια να παίρνει θέση δίπλα στον Αρναούτογλου, την άλλη δίπλα στον Ρογκάκο, η αλήθεια είναι ότι την πάνε από μέρα σε μέρα για το ραντεβού οι ιθύνοντες, ένα ραντεβού που θα ορίσει τη συνεργασία τους. Βρε τι μου θυμίζει η συμπεριφορά, τι μου θυμίζει; Αλήθεια, ο Λιάγκας τι κάνει; Εντύπωση θα μου απαντήσετε… στον PARTY FM του Μένανδρου Φουρθιώτη. Ραδιόφωνο σίγουρα κάνει εκεί, για εντύπωση δεν ξέρω. Πάντως, στο κανάλι του Αμαρουσίου συνηθίζουν τέτοιες εκδικητικές συμπεριφορές και πολύ φοβάμαι ότι δύσκολα θα αξιοποιηθεί το κορίτσι στον σταθμό, όσο κι αν προσπαθούν να την πείσουν για το αντίθετο.\nPING Ολα τα κανάλια ζήτησαν ραντεβού στον Αντώνη Κανάκη μετά την αποχώρησή του από τον ΑΝΤ1, όπως το tinasmess.gr σας ενημέρωσε (Χρυσάφι στα πόδια των “Αρβύλα”. Ολη η αλήθεια για την τηλεοπτική τους επιστροφή), ωστόσο, ένα από αυτά δεν κρατιέται και ένα έκοψε ρόδα στο άκουσμα του ποσού που ζητάει ο Θεσσαλονικιός. Προφανώς, θα υπολογίζει και τα χρωστούμενα ενός χρόνου από τον ΑΝΤ1, δεν εξηγείται αλλιώς. Ωστόσο, από την άλλη, σε μια ελεύθερη αγορά ζούμε και η προσφορά καθορίζεται από τη ζήτηση, οπότε… όποιος μπορεί τα ζητάει και ενίοτε τα παίρνει κιόλας.\nPONG Kαι για το τέλος σας άφησα την Πόπη Τσαπανίδου, η οποία έχει αναλάβει το νέο κανάλι του Βαγγέλη Μαρινάκη. Μάλιστα, η δημοσιογράφος εθεάθη πριν από μερικές μέρες στις εγκαταστάσεις του Action και όλοι αναριωτιούνται τι μπορεί να σημαίνει αυτό από τη στιγμή που δεν πήγε εκεί ως καλεσμένη κάποιας εκπομπής.\nΜEGA: Η Γκαντώνα, η ανακοίνωση και το ντόμινο εξελίξεων στο Μεγάλο Κανάλι\nΜε μια ανακοίνωση που αυτολεγή συνοδεύει το τελευταίο διάστημα...\nΤίνα Μεσσαροπούλου - August 26, 2020 0


Το Φυσικό Αέριο Ελληνική Εταιρεία Ενέργειας ο Μεγάλος Χορηγός στο Eco-Fest 2020 – EnergyIn\nHome Νέα Το Φυσικό Αέριο Ελληνική Εταιρεία Ενέργειας ο Μεγάλος Χορηγός στο Eco-Fest 2020\nΑφιερωμένο στην Ηλεκτροκίνηση, τις Πράσινες Πόλεις και τη Βιώσιμη Ανάπτυξη, το Eco-Fest 2020 θα πραγματοποιηθεί το τριήμερο 18, 19 και 20 Ιανουαρίου.\nΣειρά από δράσεις και δώρα\nTo Σάββατο 18 Ιανουαρίου στις 11:00, ο Υπουργός Περιβάλλοντος και Ενέργειας κ. Κωστής Χατζηδάκης θα τελέσει τα εγκαίνια του περιπτέρου της εταιρείας. Την ίδια μέρα θα ακολουθήσει αγώνας μπάσκετ μεταξύ αγαπημένων παλαίμαχων παικτών της Εθνικής Ομάδας, με τους Κ. Τσαρτσαρή και Α. Γλυνιαδάκη, και της ομάδας της Κιβωτού του Κόσμου με προπονητή το Χρήστο Φερεντίνο.\n«Στο Φυσικό Αέριο Ελληνική Εταιρείας Ενέργειας οραματιζόμαστε ένα πιο βιώσιμο και πράσινο μέλλον και επενδύουμε καθημερινά στην επόμενη ημέρα της ενέργειας. Για να επιτευχθεί η μετάβαση αυτή χρειαζόμαστε την υποστήριξη περιβαλλοντικά ενημερωμένων και ευαισθητοποιημένων πολιτών. Σας περιμένουμε λοιπόν, στην Τεχνόπολη του Δήμου Αθηναίων για να μοιραστούμε την εμπειρία του μέλλοντος της ενέργειας», δήλωσε χαρακτηριστικά ο Γιάννης Μητρόπουλος, Γενικός Διευθυντής.\ntags: Eco-Fest Φυσικό αέριο Φυσικό Αέριο Ελληνική Εταιρεία Φυσικό Αέριο Ελληνική Εταιρεία Ενέργειας\nπροηγούμενο Ξεκίνησαν οι εξαγωγές αερίου του Ισραήλ προς την Αίγυπτο


www.perahora.gr: Μεσολόγγι: Κατασχέθηκε το αεροπλάνο που βλέπετε - Τι διαπίστωσαν αστυνομικοί σε αιφνιδιαστικό έλεγχο (Βίντεο)!\nΜεσολόγγι: Κατασχέθηκε το αεροπλάνο που βλέπετε - Τι διαπίστωσαν αστυνομικοί σε αιφνιδιαστικό έλεγχο (Βίντεο)!\nης αστυνομίας για την υπόθεση που έχει γίνει κεντρικό θέμα συζήτησης στο Μεσολόγγι...\nΜεγάλη αστυνομική επιχείρηση χθες το πρωί (16-03-2016) στο Μεσολόγγι και συγκεκριμένα στην περιοχή του αεροδρομίου για την εξάρθρωση κυκλώματος που μετέφερε παράνομα μετανάστες από το μικρό αεροδρόμιο Μεσολογγίου σε άλλες χώρες της Ευρώπης. Συγκεκριμένα αστυνομικοί της ασφάλειας από την Αττική και την Αχαϊα συνέλαβαν 5 άτομα τα οποία φέρονται να εμπλέκονται στην υπόθεση.\nΕντός της ημέρας αναμένονται επίσημες ανακοινώσεις από την αστυνομία. Δείτε στο βίντεο πλάνα από το αεροδρόμιο Μεσολογγίου και από το μικρό αεροπλάνο που έχει κατασχεθεί και περιφρουρούν αστυνομικοί της ασφάλειας Μεσολογγίου...


Είμαστε αυτό που βλέπουν οι άλλοι; – Ελένη Λιόση – Kiss My GRass\nHome / POINT OF U / Editors' view / Είμαστε αυτό που βλέπουν οι άλλοι; – Ελένη Λιόση\nPosted by: Natasa in Editors' view, POINT OF U July 14, 2017\tComments Off on Είμαστε αυτό που βλέπουν οι άλλοι; – Ελένη Λιόση\nΟ ανώτερος άνθρωπος κρίνει τον εαυτό του,\nΟ κατώτερος κρίνει τους άλλους\nΜια ανάσα δρόμος από τα σαράντα και οι ίδιοι προβληματισμοί ταυτότητας που είχες στην εφηβεία, να σε ξενυχτάνε με κάποιο κολλητό φίλο μέχρι τα ξημερώματα, είναι κάτι που απλά με ξεπερνάει.\nΗ αφορμή στάθηκε, λίγες μέρες πριν, όταν στη δουλειά παρακολούθησα τη συζήτηση δύο συναδέλφων για τις σχέσεις τους. Μιλούσαν με πολύ τρυφερά λόγια για το σύντροφο τους. Είχα την εντύπωση, ότι ήμουν θεατής διαγωνισμού αντρικών χαρισμάτων. Ο ρομαντισμός, η ευαισθησία και η καλοσύνη με τον οποίο εξέφραζαν αυτό που ένιωθαν, θα μπορούσε να συγκινήσει και τον πιο απαθή άνθρωπο.\nΈνας άντρας συνάδελφος, κοντοστάθηκε δίπλα μας παρασυρόμενος και αυτός από το κύμα μελιού που έτρεχε από το στόμα των κοριτσιών. Παραξενεύτηκε πολύ που συμμετείχα και εγώ στη συζήτηση.\n«Δεν σε έχω για τον τύπο γυναίκας που ενδιαφέρεται για αγάπες, λουλούδια και ειδύλλια» μου πέταξε σαν απόρροια της προσωπικής του γνώμης για μένα.\n«Δείχνεις απόμακρη, κλειστή και λειτουργείς περισσότερο σαν άντρας στις συναναστροφές σου. Γυναίκα είσαι, κορίτσι μου, βγάλε λίγο ρομαντισμό και νιαούρισμα» συνέχισε και τα βλέμματα στράφηκαν πάνω μου, περιμένοντας την αντίδραση μου.\nΗ επιβλητικότητα και ο δυναμισμός μου εξουδετερώνουν τη γατούλα που κάθε γυναίκα κρύβει μέσα της. Το νιαούρισμα γίνεται γάβγισμα και μόνο ρομαντική ψυχή δεν θα μπορούσε να με χαρακτηρίσει κάποιος.\nΑυτό δείχνω στους άλλους ή αυτό είμαι πραγματικά;\nΠώς αποτινάσσεις τις ταμπέλες που ήδη κρέμονται στο λαιμό και σε ορίζουν, εκεί έξω, σαν άνθρωπο, σαν γυναίκα, σαν προσωπικότητα;\nΈκλεισα με εκνευρισμό την πόρτα του γραφείου πίσω μου και πήρα τηλέφωνο τη Νατάσα.\n«Ένας άντρας με βλέπει σαν τη γυναίκα που θα αφεθεί μαζί της και θα ταξιδέψουν στο όνειρο τους; Θα ορκιστούν αιώνια αγάπη και αφοσίωση και ο έρωτας τους θα ανθίζει καθημερινά όπως τα ρόδα στον κήπο;» τη ρώτησα και ήμουν σίγουρη, ότι η καλή μου φίλη κουνούσε τη συσκευή του τηλεφώνου προσπαθώντας να καταλάβει αν είναι χαλασμένο ή μπήκε κάποιος στη γραμμή.\n«Δεν είμαι, εγώ, ρομαντική, γλυκιά και ευαίσθητη;» συνέχισα με την κρυφή ελπίδα να ακούσω αυτά που θα αναιρούσουν την εικόνα των άλλων για μένα.\n«Εσύ ρομαντική; Μα εσύ, λειτουργείς σαν άντρας (πώς αλήθεια λειτουργεί κάποιος σαν άντρας; Ωραία ιδέα για επόμενο άρθρο). Κάνεις τους άντρες να το βάζουν στα πόδια από φόβο ή στην καλύτερη περίπτωση, τους διώχνεις πριν προλάβουν να σε γνωρίσουν πραγματικά. Κατάλαβες κυρία μου; Η’ καλύτερα, να πω, κύριε μου;»\nΤο γέλιο της με εκνεύρισε περισσότερο. Ακόμα και η καλύτερη μου φίλη έχει αυτή την εντύπωση για μένα.\nΧιλιάδες σκέψεις πλημμύρισαν το κεφάλι μου που μάλλον είχε πάρει ένα μπορντοροδοκκόκινο χρώμα, από την ένταση.\nΕίσαι απόμακρη, κλειστή, κοφτή, απότομη, απαιτητική, φοβίζεις…\nΕίσαι και αναίσθητη ώρες και στιγμές, δεν δείχνεις τρυφερότητα, δεν βάζεις νερό στο κρασί σου, δεν μπαίνεις στη θέση του άλλου…\nΕίσαι δεσμοφοβική… είσαι τόσο ανεξάρτητη που καταντάει γελοίο…\nΕίσαι… Είσαι… Είσαι… Είμαι;\nΚαι είναι η στιγμή που ξεκινούν τα Μα…\nΜα… είμαι απλά μια γυναίκα που προσπαθεί να επιβιώσει εκεί έξω…\nΠου οφείλει να αποδεικνύει καθημερινά ότι έχει αξία, μπορεί να ηγηθεί και να σαρώσει στο παιχνίδι του ανταγωνισμού. Οι σκληρές καθημερινές απαιτήσεις επιβάλλουν και σκληρή μεταχείριση. Όχι ζουζουνίσματα και γέμισμα βάζων με φρέσκα και πολύχρωμα λουλούδια.\nΗ καλόκαρδη και συμπονετική καρδιά μου, βγαίνει στην επιφάνεια στο τέλος της μέρας, να απολαύσει το αποτέλεσμα του μόχθου, που για ακόμα μια φορά, τα πρόλαβε όλα.\nΠαρέδωσα το έργο στη δουλειά, ψώνισα στη λαϊκή, σιδέρωσα, πήρα τα παιδιά από το σχολείο, επισκέφτηκα τη θεία του Σωτήρη, έκανα μπάνιο το σκυλί, μαγείρεψα…\nΑτσαλένια νεύρα πασπαλισμένα με χαριτωμενιά και νάζι πάει;\nΣτα προσωπικά μου δε μπορώ να πω ότι με συνεπαίρνουν τα ερωτικά λόγια, οι υποσχέσεις αιώνιας αγάπης και τα ροζ συννεφάκια που σε ταξιδεύουν μακριά από την πραγματικότητα. Αλλά αυτό δεν με μετατρέπει σε κάτι άλλο από αυτό που είμαι.\nΜου αρέσουν οι ρομαντικές βόλτες σε κάποια παραλία. Λατρεύω την ανατολή του ηλίου αγκαλιά με το σύντροφο μου. Μπορεί να μην είμαι καλή στα λόγια αγάπης αλλά για μένα μετράει η στιγμή. Αυτή δείχνει ποιος είσαι και πόσο κοντά είσαι με τον άλλο.\nΘα σε πάρω μια τρυφερή αγκαλιά αλλά δεν θα στο πω. Στο δείχνω.\nΣε κάποιες φάσεις της ζωής μου λειτουργώ απότομα και αυστηρά και ξεχνάω να βάλω τα λουλούδια στο βάζο. Αυτές όμως είναι μεμονωμένες στιγμές και σίγουρα δε με χαρακτηρίζουν σαν προσωπικότητα.\nΜια παλιά μου συμμαθήτρια ήταν λίγο αδέξια στις κινήσεις της. Θυμάμαι να την αποκαλούν χαζή. Άλλοτε και χαζούλα. Για χρόνια πίστευε για τον εαυτό της, ότι ο δείκτης νοημοσύνης της ήταν κάτω του μετρίου και δεν μπορούσε να καταφέρει τίποτα.\nΉταν αυτό που είχαν επιλέξει οι άλλοι για εκείνη. Η ταμπέλα της χαζής είχε επισκιάσει την έξυπνη φίλη μου. Αυτό ήταν το μεγαλύτερο λάθος της. Κατάφερε να αποτινάξει την ταμπέλα των άλλων για το ποια είναι και σήμερα θεωρείται μια αξιόλογη δικηγόρος και με τα “αδέξια” χέρια της μεγαλώνει δύο υπέροχα παιδιά.\nΗ εικόνα που έχουν οι άλλοι για μένα μερικές φορές είναι σωστή. Δεν το κρύβω ότι ενδιαφέρομαι και επιζητώ τη γνώμη των ανθρώπων που είναι σημαντικοί για μένα. Κυρίως να μου επισημαίνουν λάθη στη συμπεριφορά μου που μπορεί να αδικούν και να πληγώνουν τους άλλους. Η΄ και τον ίδιο μου τον εαυτό.\nΤί γίνεται όμως στην περίπτωση που με θεωρούν κάτι που δεν είμαι; Η΄τουλάχιστον ότι, δεν είμαι μόνο αυτό;\nΜια ανάσα δρόμος από τα σαράντα και έχω αποφασίσει ότι οι απολογίες για το ποια είμαι ή κυρίως για το ποια δεν είμαι, είναι περιττές.\nΕίμαι εκείνη που κινείται εκεί έξω ανάμεσα σας. Που κάνει την αυτοκριτική της και προσπαθεί να βρει τρόπους να επανορθώνει τα σφάλματα της και να χαίρεται τη ζωή της. Είμαι εκείνη που αποτινάσσει τις ταμπέλες για το τι είμαι.\nαυτοεικόνα είμαι είσαι Ελένη Λιόση κυνικός ρομαντικός φαινόμενα φιλοι χαρακτήρας\t2017-07-14\nTagged with: αυτοεικόνα είμαι είσαι Ελένη Λιόση κυνικός ρομαντικός φαινόμενα φιλοι χαρακτήρας\nPrevious: Η βία που αναπνέουμε… – Μαρκέλλα Καζαμία\nNext: Οχι άλλοι σκύλοι σε θάλασσες και παραλίες


New Entries: Γνωρίζουμε τη Μάγδα Βαρούχα | Documento\nΔιαβάζετε: NEW ENTRIES: ΓΝΩΡΙΖΟΥΜΕ ΤΗ ΜΑΓΔΑ ΒΑΡΟΥΧΑ\nΗ Μάγδα Βαρούχα.\n17.02.2020 | 12:05\nΕίμαι ο/η και λέγομαι... Μάγδα Βαρούχα. Κάποιοι με φωνάζουν και Μαγδαληνή.\nΠαίζω/τραγουδάω… «Αυτό που νιώθω». Έχω δώσει αυτό το τίτλο, μιας και δεν αγαπώ τις ταμπέλες, ούτε στη ζωή, ούτε στη μουσική. Μου αρέσει να παραδίνομαι στο συναίσθημα και όχι στην «επικεφαλίδα». Τραγουδάω και ροκ και λαϊκά και «έντεχνα» και pop. Ενίοτε δοκιμάζω ό,τι αντέχει η αισθητική και οι φωνητικές χορδές μου.\nH σχέση μου με τη μουσική ξεκίνησε... Μάλλον «κοντά στα τρία». Σε ένα σπίτι γεμάτο μουσική. Με την οικογένειά μου, να μου μαθαίνει την αγάπη μέσα από τραγούδια, γιορτές και χαμόγελα.\nH πιο σημαντική επαγγελματική μου στιγμή μέχρι σήμερα... Η συνεργασία μου με τον Χρήστο Θηβαίο στο τραγούδι «Δε θα γεράσουμε μαζί», στον πρώτο μου προσωπικό δίσκο «28 και κάτι» που κυκλοφόρησε από το Ogdoo Music Group. Ιδιαίτερη πολύ ήταν και η στιγμή που τραγουδήσαμε παρέα με τον Βασίλη Παπακωνσταντίνου, «Όλα σε θυμίζουν», φέτος τον Αύγουστο, στα πλαίσια της καλοκαιρινής του περιοδείας.\nΑγαπώ.... Την ελευθερία. Το ξημέρωμα. Τις «αδυναμίες». Την «αδυναμία» μου.\nΣιχαίνομαι...Την αχαριστία. Τη βία. Τα λάθος συμπεράσματα. Την καταπάτηση των δικαιωμάτων.\nΌταν δεν τραγουδάω...Σκέφτομαι, οδηγάω, δε κοιμάμαι, αγαπάω, ονειρεύομαι, μαθαίνω, εργάζομαι, ταξιδεύω, γράφω… περιμένοντας να έρθει η ώρα να τραγουδήσω ξανά.\nΚαλλιτέχνης «είδωλο»... Χαρούλα Αλεξίου, Amy Winehouse, Freddie Mercury.\nΑγαπημένοι στίχοι... «Κοιμήσου εσύ και εγώ θα ονειρεύομαι». «Και για τον κόσμο που μισείς, δεν είμαι άλλος. Και για τον κόσμο που αγαπάς, δεν είμαι αυτός». «Ο, τι και να φοβήθηκα το έχεις κάνει πράξη, ο άνθρωπος δεν άλλαξε κι ούτε ποτέ θα αλλάξει».\nΤραγούδι που δεν ανήκει στο στυλ που παίζω αλλά θα ήθελα να έχω ερμηνεύσει/γράψει... «Walking With A Ghost» από Kadebostany (Καμιά φορά το σιγοτραγουδάω κιόλας).\nΗ μουσική είναι σαν... αέρας. Αγγίζει, ανατριχιάζει, «φεύγει».\nΑν δεν ήμουν τραγουδίστρια... θα υπήρχε πρόβλημα!\nΗ πολιτική... δε με αντιπροσωπεύει. Δεν πιστεύω ότι ο κόσμος μπορεί να γίνει καλύτερος από όλους αυτούς που αναλαμβάνουν την «εξουσία». Ρίχνω το βάρος στο τι «πρέπει» να κάνει καθένας μας ξεχωριστά για τον διπλανό αλλά και για τον ίδιο του τον εαυτό. Αν υπάρχει κάπου σωτηρία, κρύβεται στον πολιτισμό. Αν υπάρχει κάπου ελπίδα, κρύβεται στην αγάπη, την αλληλεγγύη και το σεβασμό.\nΗ θρησκεία... μου, είναι ο έρωτας. Τελικά, υπάρχει θεός για όλους.\nΣτα άμεσα σχέδια μου... Νέα τραγούδια. Νέα projects. Νέες συνεργασίες. «Κάτι» ορχηστρικό αλλά και «κάτι» αφηγηματικό. Ο καινούργιος χρόνος έφερε ιδιαίτερα δημιουργική διάθεση, όρεξη και «διαφορετικά» βήματα.\nΟ νέος μου δίσκος/το νέο μου single (οποιαδήποτε πληροφορία θέλετε να δώσετε)... Γεννιέται ζεστά και όμορφα. Η παραγωγή του, είναι μέσα στα επόμενα σχέδια. Αργά και με έμπνευση δουλεύουμε, δοκιμάζουμε, ακούμε και γράφουμε νέα πράγματα.\nΘα με δείτε/ ακούσετε… σε «κάτι» καινούργιο. Πολύ σύντομα, στην Αθήνα και στην επαρχία.


Οι τσιρλίντερς και ο ''Κολοσσάρας''! - www.12sports.gr\n20:28 | Δευ 27 Φεβ, 2017\nΕκτύπωση θέματος  1813 αναγνώσεις\nΓια μία ακόμη φορά οι τσιρλίντερς του Κολοσσού «έκλεψαν» την παράσταση και διασκέδασαν τον κόσμο σε όλα τα διαλλείματα. Τα νεαρά κορίτσια και η μασκότ του Κολοσσού (ο Κολοσσάρας) έκαναν ότι μπορούσαν για να περάσει ο κόσμος καλά και η ατμόσφαιρα στο «Βενετόκλειο» να είναι γιορτινή. Ο φακός του Χάρη Ζαμπετούλα και το 12sports σας παρουσιάζουν ορισμένες από τις ωραιότερες στιγμές των κοριτσιών και του «Κολοσσάρα».\n 5828 αναγνώσεις Διαβάστε ολόκληρο το θέμα


Καλλιάνος- Μοντιλιάνι: 0-2 - viewtag.gr\nHomeFUNατίλαΚαλλιάνος- Μοντιλιάνι: 0-2\nΚαλλιάνος- Μοντιλιάνι: 0-2\n29/03/2018 Δημήτρης Σούλτας\nΈνας πίνακας του Μοντιλιάνι, που βρισκόταν πίσω από τον Ευκλείδη Τσακαλώτο, σε μία ομιλία του, θα περνούσε χωρίς σχόλια και συζητήσεις, αν ο βουλευτής της Ν.Δ. Γιάννης Καλλιάνος δεν έκανε ένα σχόλιο για το γυμνό του πίνακα. Το twitter σπανίως συγχωρεί ανάλογα σχόλια, όσο κι αν εκ των υστέρων ο βουλευτής προσπαθεί να το μαζέψει\nΠραγματικά, δεν εξηγείται αλλιώς. Μάλλον το κάνουν επίτηδες για να μας προκαλούν. Δεν γίνεται ο Υπουργός Οικονομικών της χώρας να μην είδε σήμερα οτι μιλάει με φόντο αυτόν τον πίνακα. Δεν γίνεται να μην το είδε. Μας τρολαρουν συνεχώς την ώρα που διαλύουν τη χώρα! pic.twitter.com/zaNRcPJ0mC\n— Γιάννης Καλλιάνος (@kallianos) March 28, 2018\n"αστε το Μοντιλιάνι\nκαι δώστε ψήφο Γιάνη"\n— isolated pawn (@ChristosCnikas) March 29, 2018\nαυτός ο μοντιλιάνι τι φάση; δεν έπαιζε σεντερ φορ στην Πορνενόνε Κάλτσιο;\n— ΚαντήλιαΝάφτης (@KantilianafthS) March 29, 2018\nΑυτή η κοπέλα που πόζαρε γυμνή για αυτόν τον εμφανώς σεξομανή Μοντιλιάνι πατέρα δεν είχε να την πλακώσει στα χαστούκια;\n— adiasistos (@adiasistos) March 28, 2018\nΔεν είμαι κατά της τέχνης. Αλλά τέχνη σοβαρή, συνετή, με ήθος. Να ζωγραφίσεις κύριε Μοντιλιάνι την κυρία αλλά να φοράει ένα παλτό, μια φούστα ως το γόνατο, να κάνει τον σταυρό της. Όχι έκφυλα πράματα.\nΜοντιλιάνι είναι ζωγράφος και στη Λάρισα είναι η απάντηση στην ερώτηση: πηδούσε πολλές ο Αντρέας;\n— Captain Beerheart (@thanos1625) March 28, 2018\nΌποιος το 2018 σκανδαλίζεται από γυμνό ζωγραφικής του προηγούμενου αιώνα (Μοντιλιάνι), θα έπρεπε αυτομάτως να του αφαιρείται το απολυτήριο λυκείου.\n— sitarcos (@sitarcos) March 28, 2018\nΠαιδιά, δεν ξέρω ποιος είναι ο Μοντιλιανι, βυζια είδα και σοκαρίστηκα, και όσοι με κοροϊδεύουν είναι συριζοτρολ.\nΑυτό και τίποτε άλλο. https://t.co/PXMjF4rb1r\n— Τοκάτας Φούγκας (@platitudinous) March 28, 2018\nΜοντιλιανι άρχοντα πάρε μας τα υπάρχοντα\n— Ουγκάρ (@ougardaboubou) March 28, 2018\nΚύριε Καλλιάνο για αρχή θα σας προτρέπαμε να ελαττώσετε τις τσόντες στο pornhub γιατί το μυαλό σας κάνει περίεργους συνειρμούς και αυτό βγαίνει στους ψηφοφόρους σας. Μετά ίσως μπορέσετε να θαυμάσετε απενεχοποιημένα και κάποια από τα έργα του Μοντιλιάνι (δεν είναι πορνοστάρ).\n— The Roof-is-on Fire (@Roofonfire_aa) March 28, 2018\n(Συνολικές Επισκέψεις 393, 1 επισκέψεις σήμερα)\nAbout Δημήτρης Σούλτας 575 Articles\nΟ Δημήτρης Σούλτας εγεννήθη στη Θεσσαλονίκη, λίγο μετά την άφιξη του ηλεκτρισμού και μετά από 19 χρόνια κατέβηκε στην Αθήνα, με το τρένο το οποίο δεν είχε ανακαλύψει τον ηλεκτρισμό ακόμα και σήμερα. Είναι ιδρυτής του κινήματος του υπαρκτού σουλταφερτισμού και δημοσιογράφος που πιστεύει ότι ο κόσμος θα αλλάξει, απλώς δεν έχει βρει ακόμα το κατάλληλο δοκιμαστήριο.\n«Τσιμπηθείτε» Νέο σπαρταριστός Apicos aka Θέμος Ρίζος (Video)\n«Δεν κολλάει στο αεροπλάνο» Οι αλήθειες για τον covid με το μοναδικό στιλ του Themos Apicos Rizos (Video)\n«Ντίνα η Καραντίνα» ή πώς ένας καλλιτέχνης έχει χιούμορ, Μένοντας Σπίτι!\nΚορωνοϊός COVID-19 και λίγη πλάκα από το διαδίκτυο\nΑναπάντεχες αγκαλιές! Ένα βίντεο για να χαλαρώσουμε\nΌλα όσα έγιναν στην παρουσίαση προγράμματος της Στέγης (ρεπορτάζ) 23/09/2021\nΑπό την Τόνια Τσαμούρη Το Ίδρυμα Ωνάση παρουσίασε τον προγραμματισμό του για τη σεζόν 2021-2022. Μετά από δύο χρόνια χωρίς ζωντανή επαφή, ο πολιτιστικός οργανισμός γιόρτασε την επιστροφή στον πολιτισμό και τις τέχνες με μία ιδιαίτερα λαμπερή, πολύ φωτεινή, εξαιρετικά ζωντανή και δημιουργική παρουσίαση. Η μουσική, ο χορός, η εικόνα, αλλά και το συναίσθημα ήταν […]\nΔέκα επιδραστικά κτήρια του 20ου αιώνα από όλο τον κόσμο 24/09/2021\nΔέκα επιδραστικά κτήρια του 20ου αιώνα από όλο τον κόσμο •Casa Luis Barragán, Πόλη του Μεξικού Χτισμένο το 1948, το Casa Luis Barragán φημίζεται για τη χρήση του χρώματος, του φωτός και της φόρμας. Είναι γεμάτο με τολμηρά κίτρινα, ροζ και πορτοκαλί – τόσο στο εσωτερικό όσο και στο εξωτερικό του. Οι φεγγίτες και τα […]\nUk calling: Τελικά πόσο κοστίζει να… by Γιάννης Κουλουκάκος (100,570)\nLocomondo – Eighties- Ακούστε… by Δημήτρης Σούλτας (50,902)\nUk calling : Εγώ και ο Harry Potter… by Γιάννης Κουλουκάκος (36,245)\nΣαβουρογκλάμης, ο “αιρετικός” by Lennin Kravitz (28,943)\nΘέλω πίσω τη ζωή μου by Γιάννης Καφάτος (22,883)\nΟι 4 Χοντρές – το beach bar του… by Γιάννης Καφάτος (20,290)


Περί αποδοχής – fwords.gr\nφωτογραφία: Αντώνης Τσαρούχας\nΕνόψει καλοκαιριού, ένιωσα μια εσωτερική ανάγκη να σας μιλήσω για την αποδοχή. Την αποδοχή του εαυτού μας με όλα τα ελαττώματα και τις ατέλειές του. Το σεβασμό σε καθετί διαφορετικό από εμάς και από τα προβαλλόμενα πρότυπα.\nΚοιτάς γύρω σου, στα social media, στο internet και στις διαφημίσεις και το πρότυπο της σύγχρονης γυναίκας είναι ένα. Πληθωρική με καμπύλες αλλά και αδύνατη μέση, γεμάτα χείλη και πορσελάνινο πρόσωπο. Και αναρωτιέμαι που πήγε η διαφορετικότητα, η μοναδικότητα της κάθε γυναίκας; Όλες προσιδιάζουν σε ένα πρότυπο και αυτό ακολουθούν τυφλά χωρίς καμία αμφιβολία. Γυμναστικές, δίαιτες και πλαστικές επεμβάσεις για να γίνουμε κάτι άλλο απ’αυτό που είμαστε, φιμώνοντας τον ίδιο μας τον εαυτό, τσαλακώνοντας το σώμα μας, κι όλα αυτά γιατί; Γιατί δεν μας αγαπάμε.\nΚαι η αγάπη του εαυτού είναι ένα μείζον θέμα, ένα πολυσυζητημένο θέμα που το κουβάρι του δεν ξετυλίγεται τόσο εύκολα. Γιατί απαιτεί κόπο. Και προσπάθεια. Και εσωτερικότητα. Αλλά εμείς οι κουτοί άνθρωποι, προτιμούμε το εύκολο, την αντιγραφή. Προτιμούμε να γίνουμε άλλες απ’ το να προσαρμόσουμε τον κόσμο γύρω μας σ’ εμάς. Απ’ το να μας αποδεχτούμε. Να αγκαλιάσουμε τη μοναδικότητά μας και τη δική μας ομορφιά. Γιατί φοβόμαστε. Ναι, φοβόμαστε. Πως αν είμαστε διαφορετικές δε θα μας αποδεχτούν. Είναι έμφυτη άλλωστε η ανάγκη για επιβεβαίωση και ανύψωση του εγωισμού, αποκύημα της ανθρώπινης φύσης.\nΑν θέλεις να ξεχωρίζεις πραγματικά να συμπεριφέρεσαι στον εαυτό σου σαν να είναι ξεχωριστός, ιδιαίτερος. Γιατί είναι. Εσύ,το πλάσμα που προσπαθείς να αλλάξεις για να μοιάσεις στο οποιοδήποτε πρότυπο, είσαι μοναδική. Έχεις άπειρα χαρακτηριστικά που σε κάνουν όμορφη και διαφορετική απ’ τον άλλο κόσμο. Άλλωστε η έννοια της ομορφιάς αντιλαμβάνεται με διαφορετικό τρόπο απ’ τον καθένα. Για εμένα όμορφο είναι ένα ωραίο βλέμμα ή μια όμορφη ψυχή για το διπλανό μου ένα χαμόγελο. Η ομοιομορφία είναι άχαρη και βαρετή. Και καθόλου αρεστή.\nΗ φύση σε προίκισε με μοναδικότητα κι εσύ αντί να την εξαίρεις, παρεμβαίνεις σε αυτή; Γιατί; Για να γίνεις κάτι που είναι αρεστό; Kι εσύ; Που χάθηκες; Σε κατάπιε η ομοιομορφία; Ή μήπως δεν σε είχες βρει πραγματικά ποτέ; Tροφή για σκέψη, λοιπόν. Να σε αγαπάς, όσο δύσκολο κι αν σου φαίνεται. Ν’ αγαπάς κάθε ατέλειά σου, κάθε σημάδι, κάθε πληγή. Είναι αυτά που σε διαφοροποιούν απ’ το διπλανό σου. Είναι το φως μες το σκοτάδι σου.\nTags: Μαρία Βασιλάκη, Περί αποδοχής\nby Μαρία Βασιλάκη 1 Ιουνίου 2017\nΣελίδες ημερολογίου/Ο τοίχος


Στήνουν ψησταριές για «τσίκνισμα» στα σχολεία -Για σήμερα ΓΕΛ παρήγγειλε 1.500 σουβλάκια και ΕΠΑΛ 600 λουκάνικα… - e-thessalia.gr\nΣτήνουν ψησταριές για «τσίκνισμα» στα σχολεία -Για σήμερα ΓΕΛ παρήγγειλε 1.500 σουβλάκια και ΕΠΑΛ 600 λουκάνικα…\n16 Φεβρουαρίου 2017, 11:32 16 Φεβρουαρίου 2017 Έντυπη Έκδοση\nΨησταριές θα στηθούν σήμερα σε αρκετά Λύκεια του Βόλου και της περιφέρειας, όπου οι μαθητές μαζί με τους καθηγητές, αλλά και τους γονείς θα τιμήσουν την Τσικνοπέμπτη, ένα έθιμο που γιορτάζεται κυρίως το βράδυ στις ψησταριές και τις ταβέρνες, αλλά τα τελευταία δύο χρόνια έχει επεκταθεί και το πρωί στις σχολικές μονάδες.\nΗ τάση να γιορτάζεται η τσικνοπέμπτη από το πρωί στα σχολεία ξεκίνησε για τα καλά πέρυσι, ενώ φέτος έλαβε πιο μαζική μορφή, αφού το ένα σχολείο παρακινήθηκε από το άλλο, όπως διαδόθηκε το νέο μεταξύ των μαθητών και των πιέσεων που ασκούσαν στη συνέχεια στους διευθυντές.\nΑπό την πλευρά τους οι διευθυντές των σχολείων εδώ και μέρες ενημέρωσαν τη Διεύθυνση Δευτεροβάθμιας Εκπαίδευσης Μαγνησίας για το πώς να χειριστούν το όλο ζήτημα η οποία με τη σειρά της έδωσε την έγκριση για την πραγματοποίηση κάποιων ψυχαγωγικών δραστηριοτήτων ως έκτακτες κυρίως στις τελευταίες δύο διδακτικές ώρες.\nΈτσι σήμερα στα Λύκεια θα γίνουν τα μαθήματα στις τρεις με τέσσερις πρώτες ώρες και από τις 11.30 και μετά θα ξεκινήσει το γλέντι.\nΤα κρεοπωλεία της περιοχής έχουν δεχθεί ήδη πολλές παραγγελίες για τα σουβλάκια και τα λουκάνικα με τα οποία θα προμηθεύσουν τα σχολεία. Κατά μέσο όρο το κόστος της όλης γιορτής θα κυμανθεί γύρω στα 500-700 ευρώ, ανάλογα βέβαια και με τον αριθμό μαθητών, αλλά και πόσο θέλουν να φάνε.\nΜάλιστα υπάρχει σχολείο από το οποίο έχουν παραγγελθεί για σήμερα 1.500 τεμάχια σουβλάκια. Επίσης σε άλλο σχολείο της περιφέρειας παραγγέλθηκαν 600 τεμάχια λουκάνικα.\nΟι μαθητές έκαναν μέχρι και χθες αγώνα για να συγκεντρώσουν από τον κάθε μαθητή το ένα ευρώ που αναλογούσε ως κόστος για την αγορά των κρεάτων και πολλοί διευθυντές αφιέρωσαν αρκετό χρόνο για να συντονίσουν την όλη εκδήλωση.\nΠάντως οι εκδηλώσεις γίνονται και με τη συμμετοχή των γονέων που θα παρευρεθούν σήμερα στα σχολεία για να τσικνίσουν.\nΣε άλλο σχολείο οι μαθητές επέλεξαν να αγοράσουν από ψησταριά έτοιμα τα σουβλάκια, ενώ στα περισσότερα θα στηθούν οι ψησταριές από νωρίς το πρωί για να ψήνονται τα κρεατικά.\nΠάντως υπάρχει και Λύκειο στην πόλη που θα το τσικνίσει, αλλά οι μαθητές θα φέρουν έτοιμα εδέσματα από το σπίτι τους.\nΑξίζει να σημειωθεί η περίπτωση Λυκείου, όπου κάποιοι μαθητές δεν είχαν να διαθέσουν το ένα ευρώ για να συμμετάσχουν στη γιορτή και τελικά μεσολάβησε το 15μελές μαθητικό συμβούλιο και τους κάλυψε δίνοντας αυτό τα χρήματα, ώστε να μην νιώθουν άσχημα.\nΟι εκδηλώσεις εκτός από φαί θα περιλαμβάνουν και πολύ τραγούδι, χορό και κέφι.\nΣτο 4ο ΓΕΛ Βόλου\nΣε σχετική ανακοίνωση από το 4ο ΓΕΛ Βόλου επισημαίνεται πως «σήμερα Πέμπτη λόγω της Τσικνοπέμπτης, στη διάρκεια των τελευταίων ωρών του σχολικού ωραρίου, προγραμματίζεται έκτακτη εορταστική εκδήλωση στον προαύλιο χώρο του 4ου Λυκείου – 4ου Γυμνασίου Βόλου, σε συνεργασία με τους Συλλόγους Γονέων των δυο σχολείων.\nΟι εκδηλώσεις θα περιλαμβάνουν φαγητό με ψήσιμο κρεάτων, χορό και παραδοσιακή μουσική από μαθητές και γονείς μαθητών του 4ου Λυκείου Βόλου.\nΓια την επιτυχία της εκδήλωσης έχουν ενεργοποιηθεί οι μαθητικές κοινότητες με την ευθύνη των οποίων οργανώνονται οι εκδηλώσεις».\nΠροηγούμενο ΆρθροΣτο Νοσοκομείο Βόλου παραμένει η σορός της γυναίκας που βρέθηκε χθες στον ΆναυροΕπόμενο ΆρθροΜήνυση κατά παντός υπευθύνου από τον Δήμαρχο Αλοννήσου για την υγειονομική εγκατάλειψη του νησιού


Back Βρίσκεστε εδώ: Αρχική Ειδησεις Ελλαδα Άκυρη η προβληματική συμφωνία του Τσίπρα με Εκκλησία. Ολα ξεκινάνε από την αρχή\nΔημοσιεύτηκε στις Τρίτη, 16 Ιουλίου 2019 15:04\n«Πολύ χαίρομαι που σας καλωσορίζω και επίσημα στο Μέγαρο Μαξίμου Μακαριώτατε. Χαίρομαι πάρα πολύ που σας συναντώ και προσβλέπω σε μία πολύ ουσιαστική συνεργασία μαζί σας. Είναι πολλά τα ζητήματα τα οποία πρέπει να αντιμετωπίσουμε. Πάντα όμως με καλή πίστη, με καλή διάθεση, και σεβόμενοι τις Συνταγματικές επιταγές των άρθρων 3 και 13 του Συντάγματος -στα οποία, όπως εξάλλου σας έχω ήδη ενημερώσει, δεν πρόκειται να υπάρξει καμία αλλαγή στη συνταγματική αναθεώρηση. Οπότε και πάλι καλωσήρθατε, και χαίρομαι πάρα πολύ που σας υποδέχομαι».